Obavezati lokalne samouprave za doprinose samostalnim umetnicima\nMinistarka kulture i informisanja Maja Gojković uputila je nadležnom Ministarstvu finansija inicijativu za izmenu Zakona o doprinosima za obavezno socijalno osiguranje, kojom se definiše jasna obaveza jedinica lokalne samouprave u pogledu plaćanja doprinosa za penziono i invalidsko osiguranje i doprinosa za zdravstveno osiguranje za samostalne umetnike.\nPosle Kusturice i Milo Lompar odbio kandidaturu za članstvo u SANU\nPosle Emira Kusturice, i profesor Filološkog fakulteta u Beogradu i predsednik Zadužbine Miloša Crnjanskog Milo Lompar odbio je kandidaturu za člana Srpske akademije nauka i umetnosti (SANU).\nIstaknuti dramski umetnik Petar Božović danas je primio prestižnu glumačku nagradu “Dobričin prsten” kao njen 33. laureat na svečanosti u holu scene “Raša Plaović” Narodnog pozorišta u Beogradu pred mnogim kolegama i gostima.\nAmerička Akademija filmskih umetnosti i nauka objavila je listu od čak 366 filmova koji su pogodni kandidati za razmatranje za najbolji film godine, gde spada i domaće ostvarenje “Dara iz Jasenovca” Predraga Gage Antonijevića, prenose svetski mediji.\nVukova nagrada, koju dodeljuje Kulturno-prosvetna zajednica Srbije za izuzetan doprinos u širenju kulture, obrazovanja i nauke u Srbiji i na svesrpskom kulturnom prostoru, uručena je danas dobitnicima na svečanosti u Predsedništvu Srbije.\nKompozitor i dirigent Vojkan Borisavljević, čija karijera traje više od pet decenija, autor hitova kao što su "Odiseja", "Ljubav je samo reč", "A sad adio" i mnogih drugih, preminuo je danas u Beogradu u 74. godini, potvrdio je Tanjugu Momčilo Bajagić Bajaga.\nĐoković: Balašević ostavio "veliki trag u večnosti"\nNajbolji srpski teniser Novak Đoković oprostio se porukom na Instagramu od kantautora Đorđa Balaševića.\n22:07 Decembar 07, 2021\n22:03 Decembar 07, 2021\n22:00 Decembar 07, 2021\n21:56 Decembar 07, 2021\n20:52 Decembar 07, 2021


ŠPANIJA MENJA PRAVILA ZA ULAZAK U ZEMLJU Evo šta to znači za građane Srbije – UDARNA VEST . rs\nINFO PUTOPIS SVET\nnedelja, 22. maja, 2022 nedelja, 22. maja, 2022 2 min read UdarnaVest .rs\nŠpanske vlasti su odlučile da dozvole ulazak putnicima iz trećih zemalja ako su negativni na testu na virus.\nOdluku je donelo Ministarstvo unutrašnjih poslova, a stupila je na snagu u subotu, 21. maja, odmah nakon što je u Službenom državnom listu objavljena nova naredba o izmenama i dopunama stare naredbe o putovanju u Španiju u vreme pandemije korona virusa, prenosi Blic.\nPrema novoj odluci, putnici iz zemalja van Evropske unije sada mogu da uđu u Španiju ako imaju potvrdu o vakcinaciji protiv Kovida 19, dokaz o oporavku od virusa ili negativni rezultat PCR testa obavljen 72 sata pre polaska u Španiju, ili negativni rezultati antigenskog testa obavljeni 24 sata pre polaska u Španiju.\nDo sada su samo putnici vakcinisani protiv kovida imali pravo da uđu u Španiju iz trećih zemalja. Ovaj potez znači da će sada putnici iz zemalja EU i zemalja koje nisu članice EU imati isti tretman kada su u pitanju uslovi za ulazak.\nOdluku je pozdravio španski ministar industrije, trgovine i turizma Rejes Maroto.\n-Ova odlična vest, koju sektor turizma veoma očekuje, olakšaće turistima van Evrope da nas posete ove sezone, garantujući bezbednu mobilnost. Španija se pojavljuje kao jedna od najpoželjnijih destinacija na svetu – rekao je on.\nPrema njegovim rečima, popuštanje mera ulaska za putnike iz trećih zemalja ovog leta privući će još više turista u zemlju.\n– Deca mlađa od 12 godina biće izuzeta od davanja bilo koje vrste sertifikata. Osim toga, putnici koji dolaze morskim putem, kao ni oni koji na aerodrome dolaze sa EU Covid digitalnim sertifikatom ili koji je priznat kao ekvivalentan od strane Evropske komisije, neće morati da popunjavaju SPTH obrazac zdravstvene kontrole – ističu u Ministarstvu turizma.\ncovid19, kovidputovanja, spanija\nAnastasija Ražnatović otkrila kako se završila DRAMA OKO IZGUBLJENOG KOFERA, pa se dotakla veze sa Gudeljem!\nTRAGEDIJA U VRDNIKU: Mladić (35) se motorom zakucao u kuću, preminuo po prijemu u bolnicu


Beograd u dogovoru sa Briselom revidirao rezoluciju\nBoris Tadić, juli 2010\nBeograd je sa Evropskom unijom usaglasio predlog rezolucije o Kosovu i dostavio ga Generalnoj skupštini Ujedinjenih nacija.\nU izmenjenom Predlogu rezolucije izostavljene su odrednice o "neprihvatljivosti jednostrane secesije", kao i poziv da se kroz dijalog rešavaju sva "otvorena pitanja". U predlog usaglašenog dokumenta ubačeno je da Generalna skupština UN "pozdravlja spremnost EU da olakša proces dijaloga između strana".\n"Proces dijaloga bi sam po sebi bio faktor mira, bezbednosti i stabilnosti u regionu. Ovaj dijalog bi imao za cilj da unapredi saradnju, ostvari napredak na putu ka Evropskoj uniji i poboljša živote ljudi", navodi se u Predlogu.\nKompromis i zajednička rezolucija Srbije i EU, naglasio je predsednik Srbije, omogućiće “dijalog za rešenje kosovskog pitanja koje će biti potvrđeno u Savetu bezbednosti UN”.\nU saopštenju Kancelarije Predsednika Srbije navodi se da je predsednik Srbije Boris Tadić izjavio da je zajednička rezolucija Srbije i EU proizvod zajedničkog rada i konsenzus različitih stavova zemalja – onih koje su priznale i onih koje nisu priznale nezavisnost Kosova - i Srbije koja na miran i diplomatski način brani svoje legitimne interese.\n“Zajednički imenitelj koji je postignut”, izjavio je Tadić, “plod je kompromisa koji podrazumeva da je posle odluke Medjunarodnog suda pravde pronađena formula kojom se otvara dijalog o budućim rešenjima, koja se poziva na Povelju Ujedinjenih nacija i koja ne sadrži priznanje nezavisnosti Kosova ni na koji način”. Dodao je da je Srbija do usaglašenog teksta rezolucije došla sa iskrenom željom da sva pitanja rešava u partnerskom odnosu sa EU.\nA u saopštenju Vlade Srbije ističe se “da se usaglašenom rezolucijom zatvara proces pred Međunarodnim sudom pravde i poziva na dijalog Beograd i Priština”, što je u skladu sa stavom Srbije “da se jedino putem pregovora može pronaći obostrano prihvatljivo rešenje pitanja Kosova koje će biti potvrdjeno u Savetu bezbednosti Ujedinjenih nacija”. Predlogom rezolucije, dodaje se, “ni nakoji način se ne priznaje nezavisnost Kosova”.\nDirektor Balkanskog fonda za demokratiju Ivan Vejvoda ocenjuje potez Vlade kao konkretnu potvrdu i dokaz da Srbija zaista jeste stabilizujući faktor ne samo u regionu nego i za Evropu i da se samim tim otvara put za dalje integracije u Evropsku uniju\nU prvim reagovanjima na kompromis između Beograda i Brisela, lider Srpskog pokreta obnove Vuk Drašković izjavio je da je predsednik Srbije Boris Tadić, doneo “hrabru odluku” i time pokazao “spremnost i sposobnost za stratešku politiku koja će Srbiju dovesti do EU i demokratskog sveta kojem težimo i za koji smo se borili uz tolika stradanja i žrtve”.\nDogovor Beograda i Brisela, kaže za Radio Slobodna Evropa Ivan Vejvoda, direktor Balkanskog fonda za demokratiju, predstavlja istorijski trenutak. Srbija je, naglašava, ovaj korak preduzela zbog svoje budućnosti i svog sveukupnog razvoja, pri čemu će svoje ključne nacionalne interese održavati time što će razumeti svoj položaj u 21. veku, okolnosti i koordinate u kojima deluje i želju da bude deo rešenja, kako je to mnogo puta rečeno.\n“Ovo je sada konkretna potvrda i dokaz da Srbija zaista jeste stabilizujući faktor ne samo u regionu nego i za Evropu i da se samim tim otvara put za dalje integracije u Evropsku uniju”, smatra Vejvoda.\nUpitan šta je dovelo do ovog zaokreta Srbije, Vejvoda kaže:\n“Što se tiče politike prema Kosovu, i samo traženje mišljenja Međunarodnog suda pravde bilo je jedan stabilizujući element jer je pokazalo da se ide političkim putem. Bilo je, naravno, tu i tamo izjava za oktavu viših, ali čini mi se da se u poslednjih deset dana država, ipak, vratila politici da radi konstruktivno – sa sobom, sa regionom, sa Evropskom unijom – i u tom smislu je to, rekao bih, potvrda one politike koja je najavljivana u predizbornim kampanjama za vladu i za predsednika 2008”, ocenjuje Vejvoda.\nČini se da je ubrzanje zaokretu koji je Srbija učinila predstavljala nedavna intenzivna diplomatija Nemačke i Velike Britanije, u kojoj je bilo i štapa i šargarepe.\nDogovor sa EU počeo je, naime, da se čini sve realnijim od momenta kada je prilikom posete Beogradu šef nemačke diplomatije Guido Westerwelle ostavio poruku da će kandidatura Srbije za članstvo u Evropsku uniju biti zaustavljena, odnosno, kada je njegov britanski kolega William Hague u zamenu za povlačenje srpske rezolucije obećao snažnu pomoć Beogradu u evropskim integracijama.\nA ambasador Britanije u Srbiji Stiven Wordswort je na tom tragu u utorak rekao da je razmatranje kandidature Srbije za Evropsku uniju moguće do kraja godine, ako se postigne napredak po pitanju Kosova.\nDogodilo se ono što se i očekivalo, ocenjuje za Radio Slobodna Evropa Predrag Simić, bivši ambasador Srbije u Francuskoj i profesor Fakulteta političkih nauka i naglašava da je time prevaziđena kriza koja je zapretila da poremeti odnose Srbije sa Evropskom unijom i evropske perspektive Beograda.\nPredrag Simić, bivši ambasador Srbije u Francuskoj smatra kako je ovim prevaziđena kriza koja je zapretila da poremeti odnose Srbije sa Evropskom unijom i evropske perspektive Beograda.\n“U ovom trenutku mislim da smo pre svega dobili vreme da se jedan problem rešava, ovog puta po svemu sudeći pod patronatom Evropske unije. Mislim da je to najvažniji ishod kojim je eskalacija koja je već odnela jedan život u Mitrovici praktično time zaustavljena”, ocenjuje Simić.\nUpitan da li je ovim kompromisom Srbiji i njenoj diplomatiji u rešavanju pitanja vezanih za Kosovo izvučen tepih Ujedinjenih nacija ispod nogu i da je sada lokacija za rešavanje tih pitanja isključivo Brisel, Simić kaže:\n“To je i bio cilj Evropske unije – da se o evropskom pitanju ne raspravlja na East Riveru nego u Briselu. Za Srbiju je to, ma koliko možda sporno, veoma važno jer upravo u Evropskoj uniji vidi svog glavnog partnera i jer ovim sebe praktično više vezuje za Evropsku uniju. Ne bi me iznenadilo ako u dogledno vreme vidimo i napredak ratifikacije Sporazuma o stabilizaciji i priduživanju, a možda i stavljanje na dnevni red srpske kandidature za članstvo u EU. Prema tome, to je ono što je dobro, a u pogledu pitanja da li će ovo značiti definitivno izlaženje kosovskog problema iz Ujedinjenih nacija, rekao bih da je već samo negativno mišljenje Medjunarodnog suda pravde prema srpskom zahtevu praktično odgovor na pitanje koje ste mi postavili.”\nA Rada Trajković, jedna od lidera kosovskih Srba, ranije u toku dana za naš program je izjavila da bi početak dijaloga Beograda i Prištine o životnim pitanjima bila najbolja moguća vest za kosovske Srbe.\n“To bi bila jedna spasonosna poruka prosto zato što definitivno moramo da prihvatimo realnost koja vlada na prostoru Kosova i Metohije. Mislim da bi bilo mnogo lakše za sve nas ukoliko bi Srbija prišla nečemu što je konstruktivni dijalog, pri čemu bismo imali i aktivnu podršku medjunarodne zajednice. Mnogi Srbi, iako možda ne smeju da kažu, misle kao ja. Srbi sa Kosova, definitivno, prihvataju realnost koja im omogućava miran i stabilan život na prostoru na kome su oduvek živeli”, kaže Trajković.\nIz Prištine su pre utvrđivanja novog teksta rezolucije o Kosovu još uvek bili za povlačenje ovog dokumenta, o čemu ukoliko vas zanima možete pročitati više u tekstu Priština i dalje traži povlačenje rezolucije.\nMogli bi vas zanimati i ovi tekstovi


Mobilni telefoni, 30.07.2013, 09:09 AM\nGoogle Play market preplavljen je spornim aplikacijama, tvrde stručnjaci kompanije Symantec koji su u poslednjih sedam meseci otkrili više od 1200 sumnjivih aplikacija na Google-ovom marketu. Mnoge od ovih aplikacija Google je uklonio ubrzo pošto su objavljene na Google Play, ali ostale su uspele da ostanu na marketu i po nekoliko dana.\n"Iako imaju kratak život, aplikacije mora da obezbeđuju dovoljan profit za prevarante s obzirom da oni ne pokazuju znake posustajanja u razvoju novih aplikacija", kažu iz Symantec-a.\nProcena aplikacija je nekada veoma kompleksna, jer one koriste niz manevara kako bi došle do korisnika.\nIz Symantec-a navode primer jedne takve aplikacije čiji je cilj da pridobije korisnike da se pretplate na jedan pornografski sajt. Jedina vidljiva svrha aplikacije je da pokrene link za taj sajt.\nNa web sajtu se od korisnika zahteva registracija da bi mogao da pregledava video sadržaj na sajtu. Korisnika na sajtu čeka već pripremljen email formular u koji treba da unese svoju email adresu i da klikne na „Send“ posle čega će dobiti email sa linkom za drugi servis na drugom web sajtu.\nOvoga puta od korisnika se traži da unese lozinku. Ako korisnik klikne na dugme videće broj koji treba pozvati da bi se dobila lozinka, pri čemu se od korisnika koji pozove taj broj traži godišnja nadoknada od 3200 dolara koju treba platiti u roku od tri dana.\nNijedan automatizovani sistem neće prepoznati loše namere u aplikacijama koje samo pokreću linkove, kažu u Symantecu, tako da je učešće ljudskog faktora možda jedini način da se otkriju ovakve aplikacije koje koriste niz manevara i „više od jednog klika“ strategiju da bi što duže ostale na marketu.\nViše od 100 aplikacija sličnih gore spomenutoj objavljeno je na Google Play od početka ovog meseca, a njih tridesetak koje potpisuju tri programera su još uvek na marketu.\nSymantec je obavestio Google o ovim aplikacijama, ali aplikacije iza kojih stoje prevaranti svakodnevno dospevaju na Play market. Mnoge od ovakvih aplikacija zloupotrebljavaju funkciju pretrage marketa, pojavljujući se na vrhu liste aplikacija prilikom pretrage ključnih reči.


Engleski tim doveo rekordno pojačanje! - Sportske novosti\nNaslovna zTop Engleski tim doveo rekordno pojačanje!\nEngleski tim doveo rekordno pojačanje!\nNekadašnji veliki potencijal irskog fudbala, 25-godišnji štoper Džon Igen, od danas više neće nositi dres Brentforda pošto je stigao u redove Šefild Junajteda i pritom potpisao ugovor do kraja juna 2022. godine.\nIako tačna vrednost nije poznata, na zvaničnom sajtu ”crno-belih” navodi se da je ovo najskuplje pojačanje u istoriji kluba.\nSvoju fudbalsku karijeru započeo je 2011. godine u Sanderlendu nakon što je prošao omladinski pogon tog kluba. U naredne 3 godine uglavnom je nastupao na pozajmicama i to u Kristal Palasu, Šefild Junajtedu, Bredford Sitiju i Sautend Junajtedu gde se ipak i nije previše pokazao. Tokom 2014. godine preselio se u Džilingem, da bi nakon dvogodišnje kampanje stigao u dosadašnji tim, Brentford.\nZa ”Bumbare” je odigrao ukupno 70 mečeva pritom postigavši 7 golova i 2 asistencije, dok je tokom prošle sezone na 34 meča postigao 3 i namestio 1 pogodak.\nPrethodni tekstTrakai (Litvanija) – predstavljanje sledećeg rivala Partizana!\nSledeći tekstEvropsko prvenstvo u vaterpolu: predlozi za petak (20.jul)


Milion evra Vlade Srbije ide za Šamac i Doboj – Zvornik Danas\nNaslovna/VIJESTI/Društvo/Milion evra Vlade Srbije ide za Šamac i Doboj\nBEOGRAD – Predsjednik RS Milorad Dodik rekao je da je na sastanku sa premijerom Srbije Aleksandrom Vučićem dogovoreno da se milion evra pomoći Vlade Srbije uputi u Šamac i Doboj, kako bi se sanirali neki od javnih objekata stradalih u poplavama.\n„Veoma sam zahvalan premijeru /Vučiću/ i čitavoj srpskoj Vladi i državi Srbiji na takvom razumijevanju“, rekao je Dodik nakon sastanka u Vladi Srbije, kojem su prisustvovali i proslavljeni srpski režiser Emir Kusturica, te šef diplomatije Srbije Ivica Dačić.\nNa konferenciji za novinare Dodik je naveo da Republika Srpska „nema drugu adresu da se obraća“, nego upravo Srbiji, a Srpska je ponosna što postoji „pozitivan refleks“ na to obraćanje.\nDodik je izrazio zahvalnost Vladi Srbije što je, i pored velikih stradanja u Srbiji, našla načina da pomogne Republici Srpskoj.\nPredsjednik Srpske je dodao da je današnji sastanak nastavak njegovog razgovora od prije nekoliko dana sa Vučićem o poplavama.\n„Kada pitate o specijalnim i paralelnim vezama Republike Srpske i Srbije, onda se pogledajte ono što radimo na konkretnom planu i vezano za poplave i sve druge projekte koje smo realizovali i imamo namjeru da realizujemo“, rekao je Dodik.\nVučić: Na narednoj sjednici odluka o ozbiljnoj pomoći\nPremijer Srbije Aleksandar Vučić izjavio je nakon sastanka sa predsjednikom Republike Srpske Miloradom Dodikom u Beogradu da će Vlada Srbije na narednoj sjednici donijeti odluku o ozbiljnim finansijskim sredstvima i drugim vidovima pomoći koju će Srbija uputiti Republici Srpskoj kao pomoć u poplavama.\nOn je novinarima u Vladi Srbije nakon radnog sastanka, kome su prisustvovali i režiser Emir Kusturica, ministar spoljnih poslova Srbije Ivica Dačić i ministar kulture Ivan Tasovac, rekao da „Srbija nema pravo da zaboravi Srpsku“.\n„U svoj nevolji i muci koju sami imamo nemamo pravo da zaboravimo Republiku Srpsku“, rekao je Vučić.\nOn je potvrdio da će kroz 15 dana posjetiti Šamac i Doboj i da će tada biti postignut konačan dogovor koji će infrastrukturni objekti u tim opštinama biti obnovljeni uz pomoć srpske Vlade.\nVučić je naglasio da će visina pomoći biti transparentna i da je važno da građani Srpske znaju šta je Srbija učinila za njih, kao i da građani Srbije budu upoznati o tome.\nbih dodik kusturica milion evra pomoc srbija vučić


Đukanović ni riječi o boljem životu i većim platama: I dalje juri izdajnike i traži podršku da odbrani državu od izmišljenih neprijatelja! – Borba\nĐukanović ni riječi o boljem životu i većim platama: I dalje juri izdajnike i traži podršku da odbrani državu od izmišljenih neprijatelja!\nOn je istakao da očekuje da će svi zdravomisleći građani izabrati 30. avgusta politiku koja je očuvala mir i stabilnost i u najturbulentnijim balkanskim previranjima.\nPolitiku koja je mirnim i demokratskim putem, poštujući najstrožije kriterijume, obnovila nezavisnost i odlučno trasirala bespovratni put održivog ekonomskog razvoja a zatim na tim temeljima infrastrukturno nadgradila cijelu Crnu Goru; uvela je u najmoćniji vojnopolitički savez u istoriji; učinila je liderom u procesu evropskih integracija sa svim otvorenim pregovračkim poglavljima i osjetno unaprijedila kvalitet života crnogorskih građana.\nRama pobrkao lončiće: Podržao Mila, iako je Duško nosilac liste DPS-a!\nSNP: Građani da instaliraju aplikacije Telegram, Signal i Tam Tam, jer nije isključena diverzija režima na telefonsku komunikaciju!


Britanski premijer Boris Džonson upozorio je danas da je drugi talas korona virusa “neizbežan” i da će Britanija uvoditi restrikcije s vremena na vreme sve do proleća 2021. U poslednja 24 sata širom Britanije potvrđeno je 4.322 slučajeva, što je prvi put od 8. maja da je broj novozaraženih premašio 4.000.\nDok se Evropa bori sa novim, naglim porastom obolelih od korona virusa, a „drugi talas“ je ušao u svakodnevni rečnik, jedna zemlja se našla u „trećem talasu“ epidemije, piše „Gardijan“. Dnevno ima zaraženih preko 3.000, a brojke su visoke otkako se virus raširio zemljom u februaru.\nPrema poslednjim podacima koje je iransko Ministarstvo zdravlja objavilo u petak, u zemlji je za 24 sata zaraženo 3.049, a umrlo 144 ljudi. Ukupan broj umrlih u Iranu je skoro 24.000, a 28 provincija (uključujući i prestonicu Teheran) je u „crvenoj“ ili „žutoj“ zoni koja označava težinu epidemije.\nKako je rekao vladin stručnjak, oko polovina svih korona pacijenata na intenzivnoj nezi u Iranu umre. Stopa smrtnosti među onima koji su na respiratoru je 90 odsto, prenosi Rojters.\nAbas Ali Dorsti, vice kancelar za zdravlje Univerziteta medicine Tabriz, rekao je da uprkos tome što 70 odsto Iranaca poštuje zdravstvene protokole broj infekcija u zemlji, raste nakon što je poslednjih nedelja povećan broj putovanja a ima i onih koji ne poštuju norme.\n„Gardijan“ navodi da se ova kriza pojavila u trenutku kad su obični građani Irana pod velikih pritiskom usled visokih životnih troškova, sankcija, pada valute. Političke tenzije između Sjedinjenih Država i Irana takođe su sve jače, uoči američkih predsedničkih izbora.


Počinje trka za predsednika Srbije, evo ko su kandidati\nPredsednički izbori raspisani su početkom marta, pa ćemo 3. aprila dobiti listić na kome zaokružujemo i broj ispred imena predsedničkog kandidata, pored onih na kojima biramo članove parlamenata - republičkog i lokalnih.\nIzbori su ponovo tema, iako su poslednjih nedelju dana bili gotovo izbrisani sa medijskog jelovnika zbog rata u Ukrajini. Srbija nastavlja svoj politički život neutralna u ovom sukobu, ali ne i na domaćem "bojnom polju", odnosno u borbi za vlast.\nPodsetimo da su lokalni i vanredni parlamentarni izbori raspisani 15. februara, dok je predsednik Skupštine Ivica Dačić, izbore za predsednika Srbije raspisao juče.\nPrvog čoveka države, inače, biramo na period od pet godina, a kada je sam izborni proces u pitanju, zakon nalaže da se redni broj kandidata na izbornoj listi utvrđuje žrebom.\nRepubliča izborna komisija je 20. marta saopštila da će se štampati 6.501.689 glasačkih listića, koji će izgledati ovako:\n1. Miša Vacić (Srpska desnica)\n2. Biljana Stojković (Moramo)\n3. Branka Stamenković (Suverenisti)\n4. Zdravko Ponoš (Ujedinjena Srbija)\n5. Milica Đurđević Stamenkovski (Zavetnici)\n6. Aleksandar Vučić (SNS-SPS-SVM)\n7. Miloš Jovanović (NADA)\n8. Boško Obradović (Patriotski blok)\nU nastavku teksta saznajte više o kandidatima za predsednika Srbije.\nOdluka pala na sednici Predsedništva naprednjaka\nSrpska napredna stranka koja trenutno ima gotovo apsolutnu vlast u Srbiji, odluku o predsedničkom kandidatu donela je 6. marta na sednici Predsedništva stranke.\nAktuelni predsednik Srbije kandidovao se za svoj drugi mandat na čelu države. Prvi je počeo nakon izbora u aprilu 2017. godine.\nPre ove funkcije, a od dolaska SNS-a na vlast, bio je najpre ministar odbrane i potpredsednik Vlade zadužen za istu oblast, ali i za borbu protiv korupcije i kriminala. Prvi potpredsednik Vlade postaje nakon njene rekonstrukcije u septembru 2013, a na mesto premijera dolazi u martu 2014. godine.\nŠto se tiče stranačkih funkcija, od osnivanja SNS-a 2008. bio je zamenik predsednika stranke, kada je na njenom čelu bio njegov predsednički prethodnik - u partiji ali i u državi, Tomislav Nikolić.\nKako se navodi u Vučićevoj biografiji na sajtu predsednik.rs, rođen je 5. marta 1970. godine u Beogradu, gde je završio Zemunsku gimnaziju 1988, dok je na Pravnom fakultetu u Beogradu diplomirao 1994. godine.\nPolitičku karijeru počinje godinu dana pre diplomiranja, kao član Srpske radikalne stranke. Te godine kao radikal seda u poslaničku klupu, a već sledeće 1994. dobija i partijsku funkciju i postaje generalni sekretar SRS. Za ministra informisanja u Vladi nacionalnog jedinstva imenovan je 1998. godine.\nIgra šah, rado prati utakmice košarke i fudbala - hobiji su o kojima često govori u javnim nastupima, a više puta svoja sportska umeća demonstrirao je i pred kamerama. Ako ste među njegovih 206.000 pratilaca na Instagramu, verovatno ste svedočili nekoj od njegovih partija šaha na objavljenim fotografijama.\nPodsetimo, na prethodnim izborima (2020. godine) koji su se održali u jeku pandemije Covid-19, deo opozicije bojkotovao je izbore traživši fer i demokratsku trku, umesto “zarobljenih” medija i zastrašivanja/ucene birača.\nDeklarativno, Vučić vodi politiku usmerenu ka EU, ali održava dobre odnose sa Kinom i Rusijom. Političku “neutralnost” demonstitrao je i u nedavnom definisanju Srbije po pitanju vojnog napada Rusije na Ukrajinu: "Srbija podržava teritorijalni integritet Ukrajine, ali neće uvoditi nikakve sankcije Rusiji".\nPosle “Utiska nedelje” moguće bez LGBT glasova\nKandidat opozicionih partija ujedinjenih u koaliciju "Ujedinjena Srbija" i nekadašnji načelnik Generalštaba, penzionisani general Zdravko Ponoš, rođen je 1962. godine u Golubiću kod Knina.\n"Zato sam u Zagrebu konkurisao u srednju tehničku vojnu školu i srednju tehničku civilnu školu "Nikola Tesla" i bio primljen u obe. E sad, kako mi je jedan dalji rođak već bio u "Tesli", to mi se činilo kao već ispričana priča, pa sam se odlučio za vojnu školu jer mi je to bilo nešto potpuno novo i nepoznato," opisao je svoje početke u vojničkoj profesiji u intervjuu za nedeljnik Vreme, koji ga je 2006. izabrao za ličnost godine.\nU njegovoj biografiji ističe se godina školovanja na Kraljevskom koledžu za studije odbrane u Londonu, kao i to što je kao načelnik Generalštaba bio začetnik transfotmacije Vojske Srbije. Na ovu funkciju imenovan je odlukom tadašnjeg predsednika Srbije Borisa Tadića, gde je bio do 2008, kada je razrešen nakon sukoba sa tadašnjim ministrom odbrane Draganom Šutanovcem.\nIpak, to nije bio kraj njegove karijere. Potom je bio šef kabineta predsednika 67. zasedanja Generalne skupštine UN Vuka Jeremića i pomoćnik ministra spoljnih poslova za bilateralne odnose, sve do promene vlasti 2012. godine.\nDeset godina kasnije, Ponoš je predsednički kandidat koalicije koju čine partije okupljene oko Stranke slobode i pravde, Narodne stranke i Demokratske stranke.\nNedavno gostovanje Ponoša kod Olje Bećković u "Utisku nedelje" otkrilo je njegov stav po pitanju LGBT prava, kada se izjasnio izričito protiv usvajanja dece od strane gej parova, dok je gej brakove sveo na domen priznavanja neke vrste zajednice koju "ne treba nazvati brakom".\nSpreman da sarađuje sa patriotama\nNa neboplavom izbornom papiriću (boju listića je već odredila Republička izborna komisija) 3. aprila naći će se pod brojem 1 i ime Miše Vacića, čuvenog srpskog ultradesničara i troublemakera na domaćoj političkoj sceni.\nPredsednik Srpske desnice svoju kandidaturu najavio je još krajem januara. Ipak, Vacić je ostavio mogućnost njenog povlačenja ukoliko ostale "patriotske opcije" u Srbiji udruže snage sa njegovom Srpskom desnicom i predlože drugog kandidata. Ovim je ostavio otvorena vrata radikalima, Zavetnicima, DSS-u i suverenistima.\nInače, Srpsku desnicu Vacić je osnovao januara 2018, dok je javnosti od ranije poznat kao portparol sada zabranjenog Pokreta 1389.\nU periodu 2008-09. javnosti je bio poznat po nasilnom protivljenju održavanja Prajda, dok je 2013. osuđen na godinu dana uslovne kazne zatvora, između ostalog, jer je pozivao na nasilje zbog održavanja Parade ponosa.\nIako deklarisani branilac Kosova, kontroverzno je bilo njegovo angažovanje u Kancelariji za Kosovo i Metohiju. Sam Vacić se 2017. predstavljao kao savetnik tada prvog čoveka Kancelarije za KiM Marka Đurića. Sa druge strane aktuelni ambasador Srbije u SAD-u Đurić tada je demantovao Vacićeve navode o savetodavnom radu. Iz Kancelarije za KiM naposletku je navedeno da je Vacić bio angažovan po ugovoru o delu na poslovima prikupljanja pomoći za socijalno ugrožene na Kosovu, pisao je Istinomer.\nOvaj portal navodi 1985. kao godinu Vacićevog rođenja, a poziva se i na informacije iz dokumentarnog filma "Ko je Miša Vacić" gde se navodi da je sa roditeljima kao 16-godišnjak otišao u Nemačku gde je završio srednju, a potom i višu ekonomsku školu. Podsećaju i na Vacićeve navode u intervjuu za Kurir 2011. da je apsolvent na Pravnom fakultetu u Beogradu, dok je na listi za beogradske izbore 2014. naveo je da je po zanimanju ekonomista.\nZasad najmlađa među onima koji su najavili predsedničku kandidaturu, Milica Đurđević Stamenkovski rođena je jula 1990. godine. Završila je Prvu beogradsku gimnaziju, a potom diplomirala na Fakultetu političkih nauka.\nOva politikološkinja i političarka je u javni život ušla veoma rano, a u formiranju pokreta a kasnije i političke partije Zavetnici, učetvovali su njen otac novinar Rajko Đurđević i njen sadašnji suprug Stefan Stamenkovski. Ipak, Milica je najprepoznatljivije lice Zavetnika.\nNedavno je ova političarka izjavu Zorane Mihajlović kao predsednice Koordinacionog tela za rodnu ravnopravnost da žene u Srbiji nisu bezbedne, ocenila kao "antiporodičnu propagandu".\n"Srpska stranka Zavetnici najoštrije osuđuje antiporodičnu propagandu koja se od strane Zorane Mihajlović godinama vodi i koja ima za cilj da porodicu i brak označi kao mesto nasilja i označi kao mesto uzročnika svih problema u našem društvu" rekla je ova kandidatkinja za predsednicu.\nInače, u njenom fokusu, osim tradicionalnih porodičnih vrednosti i demografskog oporavka su odbrana Kosova i Metohije i borba protiv nevladinih organizacija.\nU ulozi Dada Topića zapevao numeru “Bolji život”\nIzvodeći numeru iz kultne serije “Bolji život” na konferenciji za medije, svoju predsedničku kandidaturu najavio je sredinom februara vanredni profesor Pravnog fakulteta Univerziteta u Beogradu i bivši potpredsednik FK Partizan Vladimir Vuletić, inače ispred Pokreta "Crno na belo".\nMeđutim, Vuletić se nije kandidovao za predsednika, niti je javnosti obrazložio promenu svoje odluke.\nInače, ovaj rođeni Šapčanin (28.11.1978.), diplomirao je na Pravnom fakultetu u Beogradu 2001, navodi, kao najbolji student. U njegovoj biografiji na sajtu FK Partizan piše i da se tokom školovanja isticao kao recitator i glumac, dok su priznanja iz besedništva stizala i tokom studija. Doktorirao je jula 2010, a osam meseci kasnije je izabran za docenta na Pravnom fakultetu, gde je već nekoliko godina radio kao asistent.\nU svojoj biografiji ističe i učestvovanje na mnogim međunarodnim kongresima, više održanih predavanja u okviru škole prava Akademije za pravne studije Harmonius, kao i to da je tokom postdiplomskih studija bio korisnik stipendije Univerziteta Tjulejn iz Nju Orleansa u okviru Letnje škole pomorskog i uporednog prava na Rodosu.\nU januaru 2014. godine, na predlog Skupštine Privredne komore Srbije, Vlada ga imenuje za zamenika predsednika Stalnog izbranog suda unutrašnje arbitraže pri Komori. U decembru 2014. izabran je za predsednika Nadzornog odbora FK Partizan na mandatni period od pet godina.\nPodsetimo, Vuletić je upamćen po učestalim medijskim pojavljivanjima nakon hapšenja kriminalne grupe Veljka Belivuka 2021. godine, kada je tvrdio i da je podneo krivične prijave protiv Vučića i Vulina u vezi sa ovom aferom.\nVodilja ekološkog bloka\nIspred zeleno-leve koalicije "Moramo" koju čine Pokret "Ne davimo Beograd", Otvrena građanska platforma "Akcija" i Pokret "Ekološki ustanak" kandidatkinja za predsednicu je profesorka Biološkog fakulteta u Beogradu Biljana Stojković.\nPredaje i na Filozofskom fakultetu u Beogradu, a bila je godinama i gostujuća profesorka na FPN-u, na programu Rodnih studija. Izabrana je i za članicu Saveta Evropskog društva evolucionih biologa. Članica je aktivističke grupe "Građanski otpor" i jedna od inicijatora formiranja Skupštine slobodne Srbije.\nPotencijalna predsednica Srbije rođena je 6. oktobra 1972. u Beogradu. Završila je Zemunsku gimnaziju, a osnovne studije i eksperimentalni diplomski rad na temu iz evolucione biologije završila je 1996. Magistraturu je odbranila u vreme bombardovanja Jugoslavije.\nU svojoj biografiji na sajtu Skupštine slobodne Srbije navodi i da je iste godine, nakon boravka na Univerzitetu u Bazelu pozvana da doktorske studije i karijeru nastavi u Švajcarskoj, što je odbila delom i zbog vere u demokratske promene koje su se naslućivale 2000.\n"Mislim da se moje konačno buđenje i rađanje potrebe da se aktivno, u javnosti, uključim u promene sistema može vezati za 2007. godinu i poziv Svetlane Lukić da učestvujem u radio-emisiji Peščanik, a povodom još jednog napada kreacionista na sistem naučnog obrazovanja," navodi u svojoj biografiji.\nKandidat patriotskog bloka\nJoš jedan desno orjentisan političar, dobro poznat srpskoj javnoj sceni, osnivač i lider Pokreta "Dveri" Boško Obradović, čuven po odbrani porodičnih vrednosti i Kosova, biće opcija koju ćete moći da zaokružite 3. aprila na predsedničkim izborima.\nObradović je, prema najavama, kandidat patriotskog i antiglobalističkog bloka "Novi ljudi za promenu sistema" koga su formirali i Srpska monarhistička stranka "Srpska sloga", Državotvorni pokret i još nekoliko manje poznatih desno orjentisanih pokreta i udruženja.\nOvaj političar je, kako se navodi u njegovoj biografiji, rođen 23. avgusta 1976. godine u Vranićima u blizini Čačka. Posle Čačanske gimnazije diplomirao je srbistiku na Filološkom fakultetu u Beogradu 2002. godine.\nSrpski pokret "Dveri" osnovao je januara 1999. godine, kao i časopis "Dveri srpske" najpre kao bilten studenata srbistike. Jedan je od osnivača i izdavačke kuće "Catena mundi" (Verige sveta) čiji je glavni urednik izdanja bio do 2016. godine.\nLGBT prava za ovog kandidata nisu ljudska prava, što je i manifestovao organizujući tzv. Porodične šetnje kao kontramiting Prajdu.\nBio je narodni poslanik od 2016. do 2020. godine, a još je sveže sećanje na njegov desetodnevni štrajk glađu pred istek mandata, upad na RTS i incidente u Parlamentu pred izbore koji su održani u jeku Covid-19 epidemije.\nBošković je ovakve postupke objašnjavao svojim naporima za očuvanje demokratije, ali i poštovanje Rezolucije 1244 po pitanju očuvanja KiM u sastavu Srbije. "Dveri" su, inače, bojkotovale prethodne parlamentarne izbore.\n"Patriota i demokrata"\nPredsednik Demokratske stranke Srbije i kandidat ispred Koalicije "Nada" okupljene oko DSS-a i Pokreta obnove Kraljevine Srbije Miloš Jovanović deklariše se kao "patriota i demokrata".\nJovanović zastupa ideju da se "može i mora braniti nacionalni interes, identitet i kultura, a da se istovremeno mora poštovati pravna država" kako je naveo za nedeljnik Vreme.\nIz njegove biografije na sajtu DSS-a saznajemo da je rođen 19. avgusta 1976. u Beogradu gde je završio Petu beogradsku gimnaziju. Na Univerzitetu Pariz I Panteon-Sorbona je 1999. diplomirao je na Pravnom fakultetu, a godinu dana kasnije na Odseku političkih nauka Sorbone. Magistrirao je 2001, a doktorsku disertaciju odbranio je 2010. godine.\nU Vladi Vojislava Koštunice bio je savetnik ministra za Kosovo i Metohiju i član srpske delegacije u pregovaračkom procesu o budućem statusu KiM vođenim pod okriljem međunarodne posredničke Trojke.\nFebruara 2008. imenovan je za jednog od dvojice koordinatora pravnog tima Vlade Republike Srbije.\nU poslaničku klupu seo je 2012, da bi već sledeće godine vratio mandat DSS-u, a potom je podneo ostavku na sve stranačke funkcije jer je smatrao da vrh stranke ne čini sve za očuvanje Kosova i Metohije u sastavu Srbije, kao i da je odnos ove opozicione stranke prema vlasti previše blag.\nNovinar u trci za predsednika\nTrku za predsenika "koju može da istrči" startovaće i beogradski novinar Srđan Škoro. Svoju kandidaturu Škoro je najpre sam najavio, a kasnije je dobio podršku Pokreta "Da se struka pita".\nPolitičku karijeru počeo je u Pokretu slobodnih građana 2017. godine, koji je napustio šest meseci kasnije uz kritike za netransparentnost u finansiranju. Međutim, ne odustaje od političke aktivnosti. Postaje član Skupštine slobodne Srbije juna 2021.\nInače, Škoro je bio u žiži javnosti pošto je smenjen sa mesta urednika deska u Večernjim novostima, posle kritike vlasti u gostovanju na javnom servisu 2014. godine.\nDa je njegova smena bila nezakonita, potvrđeno je i na sudu.\nU biografiji na svom blogu Škoro navodi da je rođen 17. maja 1963. godine u Beogradu, gde se i školovao. Ovaj magistar istorije novinarstvom je počeo da se bavi još kao srednjoškolac.\nPre Večernjih novosti u kojima je bio na više uredničkih pozicija, piše da je sarađivao u listovima Zum Reporter, Dvoje, Super ITD, Duga, NIN, Politika Ekspres, NON, Glas Vračara.\nPočetkom 1991. prelazi u Radio Politiku, a potom prelazi u Politiku The Internacional Weekly, list na engleskom jeziku u kome vodi strane o Unproforu i njihovom raspoređivanju na različitim punktovima teritorije bivše SFRJ. U Reviju 92, nedeljnik kompanije Novosti, dolazi 1995, gde radi kao novinar, urednik i glavni urednik.\nSrđan Škoro, međutim, trku za predsednika Srbije nije ni započeo. On je 13. marta saopštio da odustaje od kandidature kao čovek sa Biroa za nezaposlene koji nije uspeo da prikupi dovoljno novca za kampanju jer nije hteo da "bude deo kombinacija i kalkulacija na opozicionoj sceni".\n"Žena iz naroda"\nIspred koalicije "Suverenisti" kandidatkinja je zamenica predsenika Pokreta "Dosta je bilo".\nOtvoreni parlament u njenoj biografiji navodi da je rođena 1968. i živi u Beogradu.\nBavila se prevođenjem i izdavanjem knjiga o popularnoj psihologiji i astrologiji. Pokrenula je građansku inicijativu "Majka hrabrost" za poboljšanje uslova u srpskim porodilištima, za šta je dobila četiri nagrade.\nKao stipendistkinja britanskog Sofija centra za proučavanje kosmologije u kulturi stekla je zvanje diplomiranog kulturologa na Velškom univerzitetu Triniti Sent Dejvid u Velikoj Britaniji.\nNa vanrednim parlamentarnim izborima 24. aprila 2016, po prvi put postaje narodna poslanica, što ostaje do avgusta 2020.\nPrilikom najave njene kandidature istakla je da očuvanje Kosova i Metohije u sastavu Srbije i Republike Srpske moraju biti prioriteti svakog predsednika.\nInače, koaliciju Suverenista pored DJB, čine Zdrava Srbija i Pokret "Živim za Srbiju".\n*Tekst je izmenjen nakon što je RIK proglasio konačnu listu kandidata na predsedničkim izborima.\nFotografije: Autorka teksta; Element5 Digital


Dodik povukao sporni zakon o poslanicima\nPredsjednik Republike Srpske (RS) Milorad Dodik je danas sa sjednice Narodne skupštine Republike Srpske (NSRS) povukao Nacrt zakona o pravima izabranih predstavnika Republike Srpske u periodu 1991. – 1996. godine, čiji je predlagač.\nNaglasio je da daje rok od tri ili pet mjeseci da se zajedno sa predstavnicima boraca pokuša iznaći rješenje i novčani iznos koji je adekvatan ili će ukoliko ne bude konsenzusa, opet u parlamentarnu proceduru uputiti zakon koji je danas povukao.\nU svom izlaganju je istakao da smatra da RS-u treba jedan ovakav zakon kako bio se pomoglo poslanicima prvog saziva koji su utemeljili RS i koji su zbog toga prošli ogromnu torturu.\n"Većina od njih su prošli tešku torturu koju je nametalo međunarodno i pravosuđe na nivou BiH. Mnogi su zbog neriješenih statusa dugo godina izloženi socijalnim uslovima teškim za život", rekao je Dodik.\nDodao je i da mu nije bio cilj da ovo bude tema za političke raskole u RS, jer se sve na kraju svelo na novčanu naknadu i njen iznos.\nS je stvorena prije oružanog sukoba, naglasio je Dodik, a to je upravo zasluga prvog saziva NSRS.\nPrema prijedlogu zakona svim poslanicima prvog saziva NSRS-a pripalo bi pravo na materijalnu naknadu u iznosu od 1.200 KM.\nMeđutim, Dodik je još u svojim jučerašnjim (15.septembra) izjavama promijenio stav o visini naknada, rekavši da bi trebale iznositi 800 KM, kolika je i prosječna plata u ovom entitetu i ne bi bile nasljednog reda, već bi ih parlamentarci iz prvog saziva, primali za života.


Advokati Valjeva najavili obustavu rada ukoliko sporni nacrt ne bude povučen | Kolubarske\nOdbor advokata Valjeva je na jučerašnjem protesnom skupu, na kome se okupilo pedesetak advokata i građana, najavio obustavu rada ukoliko Nacrt zakona o izmenama i dopunama Zakona o parničnom postupku ne bude povučen iz procedure. Poručili su, da "dolazi vreme ognja kada će se videti ko je od slame, a ko od železa".\nValjevski advokati su ponovili da ne prihvataju Sporazum između Advokatske komore Srbije i Ministarstva pravde, koji je potpisan 4. juna ove godine, smatrajući da se "nikakvim sporazumom ovakav nacrt ne može promeniti" te da ne treba uopšte menjati Zakon o parničnom postupku.\nJana Aćimović Planojević je rekla da Zakon o parničnom postupku predstavlja jedan od najvažnijih zakona u sistemu Republike Srbije i usvajanje predviđenih promena ostavilo bi teške posledice po zaštitu prava građana.\n"Naša poruka je jasna. Odluka Skupštine Advokatske komore Šapca je da se nacrt u celini povuče iz procedure, te da će u suprotnom biti obustava rada. Zaključak našeg Upravnog odbora je da je nacrt u celini neprihvatljiv i da eventualnim amandmanima nije moguće popraviti i doraditi ovakav predlog. Stav odbora advokata Valjeva je da nema potrebe da se zakon menja, da sporni nacrt treba povći i da apsolutno nema mesta pregovorima", rekla je na skupu Jana Planojević Aćimović.\nNavela je da "pozadina ovog ishitreno donetog nacrta, o kome do skora nisu bili ni obavešteni i donetog maltene u tajnosti i sa kratkim rokom za javnu raspravu, je zapravo nezadovoljstvo banaka koje su svojim nezakonitim postupanjem izgubili mnogobrojne sporove protiv građana, te sada pokušavaju da kroz svoj uticaj i pritisak na državu izmenom zakona potpuno uskrate pravnu zaštitu pojedincu".\nStefan Stefanović (Foto: Đorđe Đoković)\nAdvokat Stefan Stefanović je rekao da valjevski advokati imaju misiju da probude uspavani, porobljeni, poniženi srpski narod.\n"Ovako više ne može! Mi samo hoćemo da radimo svoj posao, međutim ovaj novi Zakon o parničnom postupku to nam ne dozvoljava jer hoće da uguše advokaturu kao jedinu slobodnu i nezvisnu profesiju u službi naroda. Obespravljeni građani će početi da uzimaju pravdu u svoje ruke, a to vodi jednoj anarhiji i pravnoj nestabilnosti. Jedino smo mi naterali vlast da se povuče 2014. od tolikih protesta i demonstracija. Iako ni tad, ni sad nemamo podršku ni stručne javnosti, ni boraca za ljudska prava, čak nas i pojedini mediji pogrešno interpretiraju u našim izjavama. Pritisak na nas je ogroman, ali mi odolevamo. Odlučni smo u borbi za građane, protiv bankarskog sistema, MMF-a i ostalih finansijaksih moćnika koji hoće da proguraju ovaj nepravedni i nakardni zakon. Advokati su tek počeli svoju borbu za slobodu građana, vladavinu prava do konačne slobode i pravde, do konačne pravne države, jer kad nepravda postane zakon, onda otpor postaje dužnost. Dolazi vreme ognja kada će se videti ko je od slame, a ko od železa", poručio je Stefan Stefanović sa jučerašnjeg protesnog skupa valjevskih advokata.\nProtesti u funkciji borbe za vlast u komorskim organima\nU saopštenju Upravnog odbora Advokatske komore Srbije (UO AKS) se navodi da je, potpisivanjem Sporazuma između Advokatske komore Srbije i Ministarstva pravde od 04.06.2021, otklonjen razlog za organizovanje protesta i obesmišljen zahtev za povlačenje Nacrta zakona o izmenama i dopunama Zakona o parničnom postupku.\nDalje se navodi da je Sporazumom konstantovano da Nacrt zakona o izmenama i dopunama ZPP neće ići u dalju proceduru i određuje se formiranje nove Radne grupa za izradu teksta Nacrta u kojoj će advokatura imati 50 posto članova čime je potvrđeno da izmene i dopune Zakona neće biti donete bez konsensuza sa advokaturom o svim ključnim pitanjima.\nPri ovakvom stanju stvari, UO Advokatske komore Srbije smatra da organizovanje daljih protesta protiv spornog Nacrta nema više nikakve veze sa samim tekstom nacrta i borbom za prava građana, već su u funkciji borbe za vlast u komorskim organima. UO Advokatske komore Srbije ocenjuje ovakvo ponašanje kao neodgovorno prema advokatima koje ima za cilj da advokaturi suzi polje delovanja, ukloni je iz pregovaračkog procesa i uvede u obustavu rada.\nAdvokatska komora Srbije ne osporava pravo na javno okupljanje i izražavanje mišljenja, ali ukazuje da stavovi i zahtevi izneti od strane neformalnih organizatora protesta nisu stavovi Komore", navodi se u saopštenju UO Advokatske komore Srbije.\nPodaci Zavoda za javno zdravlje Pre 3 sati 41 minuta\nBez kraja Pre 6 sati 47 minuta


Prikazivanje članaka po tagu Majdanpek - Radio televizija Bor\nPrikazivanje članaka po tagu Majdanpek\nMAJDANPEK - Današnju posetu Majdanpeku potpredsednica Vlade Srbije i ministarka za građevinarstvo, infrastrukturu i saobraćaj Zorana Mihajlović i ministar za sport i omladinu Vanja Udovičić, počeli su u Sportsko rekreativnom centru „6. avgust“ koji se rekonstruiše zahvaljujući sredstvima države.\nNakon obilaska sportske hale, ministri su se sastali sa načelnikom Borskog upravnog okruga i predsednicima lokalnih samouprava sa područja okruga Bor, a potom i na odvojenom sastanku sa predsednikom Opštine Majdanpek, Draganom Popovićem.\nObraćajući se novinarima na press konferenciji, potpredsednica Vlade je, između ostalog, rekla da će u putnu infrastrukturu Borskog okruga ove godine biti uložene 4 milijarde dinara.\nZnačajna ulaganja očekuju se i u oblasti sporta, pre svega, omladinskog, naglasio je Vanja Udovičić, ministar omladine i sporta, potkrepljujući to podatkom da je država već uložila 210 miliona dinara u omladinski kamp „Karataš“ i 30 miliona u rekonstrukciju majdanpečke sportske hale.\nRekonstrukcija železničkog saobraćaja u istočnoj Srbiji jedan je od prioriteta „Železnica Srbije“ u ovoj i narednoj godini, rekao je, prilikom današnje posete Majdanpeku Miroljub Jevtić, vršilac dužnosti direktora „Železnica Srbije“.\nVeć za nekoliko dana, prema njegovim rečima, počeće rekonstrukcija četiri tunela između Majdanpeka i Bora, a sredinom aprila uslediće i rekonstrukcija tri kolometra pruge od Zagrađa do Borske Slatine, kao i 5 kilometara od stajališta Veljkovo prema Prahovu. Završetak, u februaru započetih radova na sanaciji pruge od Niša prema Zaječaru, Jevtić je najavio za avgust sledeće godine.\nBORSKI OKRUG - Ministarstvo unutrašnjih poslova raspisalo je konkurs za upis 200 polaznika na stručno osposobljavanje za obavljanje vatrogasno spasilačkih poslova, i to: pet polaznika za potrebe Vatrogasno-spasilačkog bataljona u Boru, dva polaznika za potrebe Vatrogasno-spasilačkog odeljenja u Kladovu i tri polaznika za potrebe Vatrogasno-spasilačkog odeljenja u Donjem Milanovcu. Prijava na konkurs, sa dokumentacijom, podnosi se policijskoj stanici gde se može dobiti i obrazac prijave. Konkurs je otvoren do 9. aprila.\nMAJDANPEK - Zahvaljujući projektu „Unapređenje monitoringa u lovištu“, s kojim je Lovačko udruženje „Srna“ Majdanpek konkurisalo kod Fonda za razvoj lovišta, pri Ministarstvu za poljoprivrednu, šumarstvo i vodoprivredu, udruženje lovaca iz Majdanpeka dobilo je novo terensko vozilo, vrednosti milion 250 hiljada dinara.\nU stručnoj službi ovog lovačkog udruženja, koje broji oko 300 članova, kažu da će zahvaljujući razumevanju nadležnog ministarstva, sada biti znatno olakšana realizacija svih poslova, predviđenih godišnjim planom gazdovanja.\nInače, lovište udruženja „Srna“ prostire se na 50 hiljada hektara, od čega je 40 hiljada lovno područje. Zbog brdsko planinskog terena i razuđenosti lovišta, pristiglo vozilo će mnogo značiti za obilazak terena, brojanje i prihranu divljači i druge poslove iz godišnjeg Plana gazdovanja lovištem.\nLovačko udruženje „Srna“ obeležiće ove godine i vredan jubilej, 120 godina od osnivanja prvog lovačkog društva na području Majdanpeka.\nMinistri Zorana Mihajlović i Vanja Udovičić u ponedeljak u Majdanpeku\nMAJDANPEK - Potpredsednica Vlade i ministarka za građevinarstvo, infrastrukturu i saobraćaj Zorana Mihajlović i Vanja Udovičić, ministar za omladinu i sport posetiće u ponedeljak opštinu Majdanpek i obići radove na rekonstrukciji Sportsko rekreativnog centra „6. avgust“ za šta je sredstva, u iznosu od 32 miliona dinara, sa PDV-om, obezbedila Republika Srbija.\nRekonstrukcija ovog objekta, izgrađenog pre tri i po decenije, počela je početkom marta i do sada su završeni demontažni poslovi.\nRekonstrukcijom će biti obuhvaćena zamena parketa u hali, molersko- farbarski radovi, uređenje sanitarnih čvorova i svlačionica, zamena plafonske konstrukcije, rasvete, zaštitne ograde i ulaznih vrata. Završetak radova očekuje se do početka maja.\nMAJDANPEK - Pored Izveštaja o radu i godišnjeg Plana Opštinskog štaba za vanredne situacije, na 14. sednici Opštinskog veća Majdanpek usvojene su i izmene Odluke o obrazovanju budžetskog fonda za sprovođenje programa aktivne politike zapošljavanja, za koji će, u cilju efikasnijeg rada, ubuduće, umesto lokalnog parlamenta, biti nadležno Opštinsko veće. U okviru razmatranja izveštaja o realizaciji mera za sprovođenje poljoprivredne politike i politike ruralnog razvoja, Dragan Popović, predsednik Opštine je rekao da su u ovoj godini izdvojena dvostruko veća sredstva za poljoprivredu, u iznosu od 46 miliona dinara i pozvao registrovane poljoprivrednike da konkurišu za predviđene podsticaje.\nNa dnevnom redu sednice Opštinskog veća Majdanpek našao se i predlog Rešenja o obrazovanju stručne Komisije za ocenu projekata u oblasti javnog informisanja, koju će činiti Ljubomir Đorđević, Nino Brajović i Zvonko Damnjanović.\nČlanovi Opštinskog veća Majdanpek dali su saglasnost i na upotrebu imena Majdanpek u nazivu novoformiranog Auto kluba.


Region je potreban Evropskoj uniji - European Western Balkans\nAutor Angelina Ajhorst 20. 06. 2017. 20. 06. 2017.\n*Tekst je napisan za portal European Western Balkans i list Danas.\nNajdelotvorniji pristup koji imamo za ostvarenje naših zajedničkih ciljeva jeste putem procesa integracija\nPre gotovo godinu dana, visoka predstavnica EU za spoljnu politiku i bezbednost Federika Mogerini je predstavila, a šefovi država i vlada EU su usvojili, Globalnu strategiju EU. Globalna strategija prepoznaje da naši građani žele snažniju, sigurniju Evropu, ali, takođe, porepoznaje da nijedna od država Evrope nema ni snage ni resursa da sama iskoristi šanse ili se uhvati ukoštac sa pretnjama 21. veka. Ova odlika modernog sveta, nedelotvornost pokušaja da se deluje bez ičije pomoći, podjednako važi i za zemlje članice EU i za naše partnere na Zapadnom Balkanu.\nIzazovi s kojima se suočava Zapadni Balkan isti su izazovi s kojima sa EU suočava. EU i naši partneri su zajedno u tome, bilo da je reč o borbi protiv prekograničnog organizovanog kriminala, upravljanju migrantskim tokovima, obezbeđivanju energetske sigurnosti ili bezbednosti za sve građane. Današnje pretnje ne poštuju nacionalne granice. Nije idealizam to što vodi stanovništvo u Srbiji ili Albaniji da teže da se povežu sa drugim Evropljanima. To je realizam i prepoznavanje naših zajedničkih interesa, što nam govori da smo potrebni jedni drugima. Samo zajedničkim radom možemo da se izborimo sa našim zajedničkim izazovima i da uspešno odgovorimo na zajedničke pretnje.\nNajdelotvorniji pristup koji imamo za ostvarenje naših zajedničkih ciljeva jeste putem procesa integracija. U Globalnoj strategiji, Rimskoj deklaraciji iz marta 2017, EU i države članice potvrdile su svoju otvorenost prema onim evropskim državama koje poštuju naše vrednosti i posvećene su njihovoj promociji. Integracija u EU je najbolje oruđe koje imamo da okupimo države članice Evrope i Zapadnog Balkana za istim stolom da oblikujemo zajednička rešenja, kako bi svi Evropljani mogli da žive u miru, slobodi i prosperitetu. Evropljani mogu da žive u miru, slobodi i prosperitetu. Globalna strategija prepoznaje da je kredibilna politika proširenja strateška investicija u bezbednost i prosperitet Evrope, i već je doprinela miru i stabilnosti na Zapadnom Balkanu, koji se odmakao od ratova iz 1990-ih.\nUnutar EU mi smo već preduzeli brze korake u pravcu primene Globalne strategije, od njenog pokretanja prošle godine. U novembru 2016. Evropski savet je usvojio ambiciozni set ciljeva kako bi podstakao agendu za odbranu i bezbednost EU. Savet je istakao tri strateška prioriteta: zaštitu Evropske unije i njenih građana, reformisanje načina na koji odgovaramo na spoljne konflikte i krize, te izgradnju kapaciteta naših partnera. U Rimskoj deklaraciji iz marta, evropski lideri uzeli su obzir izazove bez presedana s kojima se suočava EU, i globalne i domaće, od regionalnih konflikata, terorizma i rastućih migratorskih pritisaka, do protekcionizma i socijalnih i ekonomskih nejednakosti. Oni su se saglasili da rade na ispunjenju četiri cilja: bezbedne i sigurne Evrope, prosperitetne i održive Evrope, socijalne Evrope, i snažnije Evrope na globalnoj sceni. Partneri na Zapadnom Balkanu igraju važne uloge u ostvarenju ovih ciljeva, posredstvom svoje snažne evropske perspektive, svojom posvećenosti vrednostima i principima EU, što je iskazano usklađivanjem sa našom zajedničkom spoljnom i odmbrambenom politikom, kao i koristima koji donosi proces integracije.\nJasan primer naših partnerstava na Zapadnom Balkanu može da se vidi na primeru operacija naše zajedničke bezbednosne i odmbrambene politike. EU ima 15 civilnih i vojnih misija raspoređenih širom sveta, sa zadacima koji sežu od borbe protiv pirata u blizini obala Somalije, do reforme sektora bezbednosti u Centralnoj Afričkoj Republici i obnove trajnog mira u Maliju, što je od suštinske vrednosti za dugotrajnu stabilnost na području Sahela i unapređenje bezbednosti i za Afriku i za Evropu. Naši partneri u regionu ukupno daju devet doprinosa u misijama EU. Srbija je lider u našim naporima u domenu zajedničke bezbednosne i odmbrambene politike, obezbeđujući osoblje za naše četiri vojne operacije EU, i uvek je odgovarala na pozive da podrži misije EU. Za Srbiju i EU, koja je bila u fokusu nedavne konferencije u Beogradu, dodatni segmenti saradnje su posvećenost Srbije da da doprinos borbenoj grupi HELBROC i dobra saradnja između srpskog Ministarstva odbrane i Evropska odmbrabena agencija.\nEU i naši partneri takođe doprinose regionalnoj i globalnoj bezbednosti drugim sredstima, uključujući razvojnu pomoć, naše aktivno angažovanje u međunarodnim organizacijama, našu privrženost osnovnim vrednostima i principima, našu posvećenost izgradnji snažnih i fleksibilnih društava. Investiranjem u razvoj – EU obezbeđuje 80 milijardi evra svake godine u razvojnoj pomoći, to čini 69 odsto globalne zvanične razvojne pomoći i daleko je najveći donator u Srbiji i ostatku regiona- investiranjem u borbu protiv klimatskih promena, borbu protiv korupcije i organizovanog kriminala, razvojem odgovornih domaćih institucija, i mnoge druge “linije” napora, mi takođe investiramo u našu stabilnost i sigurnost.\nNajzad, građani shvataju da izgradnja snažnih, fleksibilnih društava – sa jakom demokratijom, ljudskim pravima, dobrom upravom, poslovima i obrazovanjem, svime onim što EU promoviše kroz proces proširenja – jeste, takođe, strateška investicija. Zajedno, udruživanjem naših snaga, hvatanjem ukoštac s našim slabostima i snažnom posvećenošću našim zajedničkim vrednostima i ciljevima, možemo da odgovorimo na bilo koji od današnjih globalnih izazova. Mi smo jedna evropska porodica. Mi smo jedna Evropska unija.\nAngelina AjhorstGlobalna strategija EUHELBROCZapadni Balkan


Nakon unošenja Badnjaka, Vučić sa predstavnicima Srba iz regiona | Trebinje Live\nPredsjednik Srbije Aleksandar Vučić poručio je danas da se samo zajedničkim radom može doprinijeti najprije opstanku srpskog naroda, a zatim i njegovom napretku i boljitku.\nNakon unošenja Badnjaka u zgradu Predsjedništva u Beogradu, kojem su prisustvovali predsjedavajući Predsjedništva BiH Milorad Dodik, predsjednik Republike Srpske Željka Cvijanović i predstavnici Srba iz regiona, Vučić je rekao da se prije nekoliko godina sa Dodikom dogovorio da uvedu novi princip u odnose između Srbije i Srpske i izrazio nadu da je to uspjelo i u odnosima sa predstavnicima Srba u Crnoj Gori, Makedoniji i Hrvatskoj.\n"To je princip da uvek razgovaramo, a da čak i kada nismo saglasni o nekim pitanjima nikada, ne samo da ne vređamo jedni druge, već da ne idemo jedni protiv drugih, da nikada Srbija ne ide protiv Srpske, da nikada Srpska ne ide protiv Srbije, da nikada ne govorimo loše o našem narodu, ni o predstavnicima srpskog naroda i u Crnoj Gori i Makedoniji i Hrvatskoj i da gledamo da radimo što je moguće više zajedno i u korist našeg naroda", rekao je Vučić.\nOn je zahvalio predstavnicima srpskog naroda koji su došli, ističući da su Badnji dan i Božić važni dani kada se ljudi okupljaju oko svojih porodica i trenutak "da se razmisli šta je činiti za srpski narod".\nVučić je posebno čestitao nastupajući Božić srpskom narodu na Kosovu i Metohiji i poručio da je Srbija uz svoj narod posebno kada je teško, dodavši da ni ova godina neće biti mnogo lakša.\n"Kao predsednik Srbije imam obavezu da kažem da Srbi žele samo da sačuvaju svoje srpsko ime i prezime nikoga ne ugrožavajući i poštujući integritet svih zemalja oko nas. Na to imamo pravo po svim međunarodnim pravnim aktima i to ćemo da činimo - da štitimo svoj rod i svoje ime i prezime i istovremeno da čuvamo srpski jezik i ćirično pismo", rekao je Vučić.\nOn se u prisustvu vikara srpskog patrijarha, episkopa remezijanskog Stefana, koji je služio Bogosluženje prilikom unošenja Badnjaka, zahvalio i Njegovoj svetosti patrijarhu Irineju na tome što uvijek ističe neophodnost jedinstva srpskog naroda, očuvanja vitalnih nacionalnih interesa i neophodnost da se rađa više djece, kako ne bi nestali kao narod.\nTradicionalnom unošenju badnjaka u zgradu Predsjedništva na Andrićevom vencu prisustvovali su i premijer Srbije Ana Brnabić, predsjednik Srpskog narodnog vijeća u Hrvatskoj Milorad Pupovac, predsjednik Demokratske partije Srba u Makedoniji Ivan Stoilković, predsjednici Nove srpske demokratije Andrija Mandić i Demokratske narodne partije Crne Gore Milan Knežević, kao i poslanik "Ujedinjene Crne Gore" u crnogorskom parlamentu Goran Danilović.\nVučić se nakon unošenja Badnjaka sastao sa predstavnicima Srba iz regiona.\nTAGOVI: Srbija Milorad Dodik Aleksandar Vucic Zeljka Cvijanovic Ana Brnabic


Za procese vantjelesne oplodnje u Milićima izdvajaju 12.000 KM - infoBirač\nOpština Milići izdvojiće ove godine za procese vantjelesne oplodnje 12.000 KM iz lokalnog budžeta. Načelnik Odjeljenja za finansije, privredu i društvene djelatnosti u opštini Milići Ljiljana Lalović kaže da su i prošle godine za vantjelesnu oplodnju izdvojili isti iznos.\n– Prošle godine je finansirana vantjelesna oplodnja za dva para u iznosu od 12.000 KM, a jedna od njih je bila uspješna – rekla je Lalović i dodala da korisnici ovog projekta sami biraju kliniku na kojoj će raditi proces vantjelesne oplodnje.\nKako smo ranije najavili, ova lokalna zajednica je zahvaljujući proširenju usluga Specijalističkog centra u Milićima organizovala preventvine preglede žena od karcinoma dojke i materice, a za te namjene iz budžeta je predviđeno 38.000 KM.\nU ponedjeljak „Svetosimeonska akademija“


Gradiška: Uhapšen vlasnik bivšeg ugostiteljskog objekta zbog kršenja mjera - BIGportal.ba\nGradiška: Uhapšen vlasnik bivšeg ugostiteljskog objekta zbog kršenja mjera\n2 Februara, 2021 2 Februara, 2021 05901\nPolicija je lišila slobode lice čiji su inicijali Z.S. iz Gradiške, vlasnika bivšeg ugostiteljskog objekta u mjestu Dragelji, u kome je zatekla 14 lica tokom kontrole poštivanja zaključaka Republičkog štaba za vanredne situacije koje se odnose na sprečavanje širenja virusa korona.\nTa lica su zatečena sinoć u 23.20 časova, saopšteno je iz Policijske uprave Gradiška.\nO događaju je obaviješten dežurni tužilac Okružnog javnog tužilaštva Banjaluka koji se izjasnio da ovo lice bude ispitano o navedenim okolnostima, te da u redovnoj proceduri bude dostavljen izvještaj o počinjenom krivičnom djelu nepostupanje po zdravstvenim propisima za vrijeme epidemije.\nPolicijska uprava Gradiška poziva građane da nadležnim službama prijave neodgovorne pojedince ili grupe koji svojim ponašanjem mogu da ugroze zdravlje ljudi.\nS ciljem zaštite zdravlja ljudi, a u skladu sa važećim zaključcima Republičkog štaba za vanredne situacije i preporukama Instituta za javno zdravstvo Republike Srpske, pripadnici Policijske uprave Gradiška će nastaviti da sprovode mjere iz svoje nadležnosti, dodaje se u saopštenju.\nLebron se svađao sa navijačima, obezbjeđenje izbacilo navijače\nAustrija dalje pooštrava režim ulaska u zemlju


Komisija EU apeluje na države članice da prime maloletnike | Restart Magazin\n24/12/2019 24/12/2019 Urednik\tEU, maloletnici, migranti, Nemacka\nU Nemačkoj se vode burne diskusije oko pitanja – da li treba primiti migrante, maloletnike bez pratnje koji se nalaze u Grčkoj. A komisija EU sada ponovo apeluje na zemlje članice da pokažu solidarnost.\nKomisija EU poziva Nemačku i druge zemlje EU da prihvate maloletne migrante bez pratnje iz preopterećenih grčkih kampova. „Komisija je zabrinuta zbog teške situacije na terenu”, rekla je jedna portparolka komisije koju predvodi Ursula fon der Lajen nemačkoj novinskoj agenciji DPA. Komsija je od država članica EU već nekoliko puta tražila da na dobrovoljnoj bazi preuzmu maloletnike bez pratnje. Međutim, do sad ja odaziv bio prilično skroman.\nPrema Nacionalnom centru za socijalnu solidarnost, krajem novembra u Grčkoj je bilo oko 5.300 maloletnika bez pratnje. Međutim, za njih bi bilo na raspolaganju samo 2216 pogodnih smeštajnih mesta. To bi značilo da trenutno nedostaje čak oko 3000 mesta za migrante te kategorije.\nPredsedavajući Zelenih Robert Habek nedavno je ponovo pokrenuo raspravu u Nemačkoj, zalažući se da se ovde dovede do 4.000 dece sa grčkih ostrva. Savezni ministar unutrašnjih poslova Horst Zehofer optužio je tim povodom Zelene da vode nepoštenu politiku.Pogledajte video02:53\nKritika Habekovog predloga stigla je i iz liberalnog FDP-a. Generalna sekretarka te stranke Linda Teuteberg rekla je za list „Velt”: „PR kampanja neposredno pre Božića ne pomaže da se odgovorno reši problem izbeglištva.”\nU SPD-u je pitanje prihvatanja maloletnih izbeglica dovelo je do sukoba ministra unutrašnjih poslova Donje Saksonije Boriusa Pistorijusa i liderke stranke Saskije Esken. Pistorijus, koji se izjasnio za ograničeno prihvatanje maloletnika, razočaran je stranačkom koleginicom, koja je zauzela veoma neodređen stav po tom pitanju. „Donedavno je nova liderka stranke stvarala utisak da je izbeglička politika velike koalicije bila previše restriktivna. Zato ne razumem da je sada tako uzdražana kada se radi prihvatanju nekoliko stotina maloletnika kojima je pomoć hitno potrebna” rekao je on za list „Tagesšpigel”.\nPodaci EU su drugačiji od Habekovih navoda\nPrema poslednjim informacijama Evropske komisije, samo 1922 maloletnika bez pratnje je registrovano su na grčkim koje pominje Habek – na Lezbosu, Hiosu, Samosu, Lerosu i Kosu. U celoj Grčkoj je krajem novembra ih bilo 5276.\nA svega devet odsto njih je mlađe od 14 godina, a samim tim i deca u smislu zakona o zaštiti mladih. Od 1922 ovih maloletnika bez pratnje, 92 odsto, odnosno njih 1768 su muškog pola.\nNemačka vlada čeka EU rešenje\nNemačka Savezna vlada je na Habekovu inicijativu odgovorila da za sada maloletne izbeglice ne smeju da se dovode u zemlju. „Mi tražimo za ubuduće evropsko rešenje”, rekla je zamenica portparola vlade Ulrike Demer u Berlinu. „Nemačka to ne može sama.”\nU međuvremenu se smatra malo verovatnim da će evropsko rešenje stići brzo. Zemlje EU godinama se bore da pronađu zajednički kurs u vezi sa izbegličkom politikom. Zbog otpora zemalja poput Poljske i Mađarske, još uvek ne postoji sistem za pravičnu raspodelu izbeglica unutar EU.\n← Venecija ponovo potopljena\nVang Ji: SAD treba hitno početi sa primenom dogovora sa Severnom Korejom →


Konferencija o ekološkoj bezbednosti "Uozbiljimo se!" - Energija, klima i životna sredina\nKonferencija o ekološkoj bezbednosti "Uozbiljimo se!"\nKonferencija o ekološkoj bezbednosti pod sloganom „Uozbiljimo se!“ održana je 9. i 10. novembra na Fakultetu političkih nauka u Beogradu u organizaciji Centra za kreiranje politika. Drugog dana Konferencije, na panelu „Čist vazduh – luksuz ili pravo?” učestvovala je i Mirjana Jovanović, menadžerka projekata u Beogradskoj otvorenoj školi. Pored nje, govornici su bili i Srđan Kukolj iz Health and Environment Alliance i Nataša Rašković iz građanske kampanje Crveni bedževi.\nModerator panela Aleksandar Peković na samom otvaranju diskusije upozorio je da je zagađenost vazduha krajnje alarmantno i da to utiče na naše osnovno ljudsko pravo – pravo na život. „Stanje vazduha jeste bolje sada nego u proteklih nekoliko nedelja, ali razlog tome jeste što vetrovi vrše disperiziju čestica, ali zagađenje i dalje postoji”, objasnio je Peković.\nMirjana Jovanović rekla je da je BOŠ shvatio da građani ne razumeju odakle dolazi zagađenost i dodala da čak i kada nađu podatke o tome, obični građani ne mogu da razumeju, jer su ti podaci uglavnom tehnički navedeni. „Nije poenta da građani sami izmere nivo zagađenosti vazduha, jer to nije moguće i time se bave nadležne institucije, poenta je da građani razumeju kompleksnost ovog problema, odgovornost koja je na svima, ali i normativni okvir. Ono što građani mogu da urade jeste da se organizuju tj. grupišu oko teme, da od nadležnih organa traže informacije kakav vazduh udišemo, iz pouzdanih izvora, kao i da se zalažu sa preduzimanje konkretnih mera”, navela je Mirjana Jovanović.\nSrđan Kukolj govorio je o stanju vazduha u Evropskoj uniji i istakao da u EU još uvek postoje države koje subvencionišu industrijski sektor zbog potrošnje uglja. On je rekao da postoje direktive koje se tiču kvaliteta vazduha, ali i ostalih sektora koji se tiču zagađenja vazduha, međutim, da ni pored toga situacija u EU nije idealna. „Uloga zemalja Zapadnog Balkana jeste da procene kvalitet vazduha i koliko utiče na naše zdravlje. Razlika između zemalja Zapadnog Balkana i EU je što se u Uniji ipak teži da se ovaj problem reši sistemski”, ukazao je Kukolj. On je predočio da je ovo složen problem koji zahteva jednu tranziciju koja će sigurno trajati oko deceniju i naglasio da zbog toga moramo da imamo jasnu i čvrstu strategiju.\n„Smederevo ima 130 hiljada stanovnika i Železara jeste ozbiljan zagađivač, međutim kada krenete da se bavite problemom zagađenja shvatite da je indeks zagađenosti mnogo veći zimi nego leti, što ukazuje na to da su toplane takođe veliki zagađivač. Treći veliki zagađivač jesu individualna ložišta tj. građani koji se greju na drva i ugalj”, objasnila je Nataša Rašković. Ona je ukazala na to da, kada je reč o ovom problemu, ne može se samo upirati prstom na industriju. Nataša Rašković smatra da građani nisu dovoljno osvešćeni, ali da Crveni bedževi uveliko rade na podizanju svesti. „Pokušavamo da mobilišemo zajednicu, iako mnogi građani ignorišu problem iz razloga što im je Železara osnovni izvor prihoda i samim tim moraju da biraju između hrane i čistog vazduha. Bitno je pokrenuti kritičnu masu, jer se tek tad može izaći sa nekim zahtevima”, zaključila je Nataša Rašković.\nNakon panela usledila su dva paralelna događaja: Case study i Speed dating. Predstavnici kompanija, organizacija i institucija u okviru Speed dating-a bili su startap AlgiOx, AIESEC, EkoBlog i Naučno-stručno društvo za upravljanje rizicima u vanrednim situacijama.


Sa zasedanja Gradskog veća -\nSa zasedanja Gradskog veća\nNa redovnom zasedanju Gradskog veća, kojim je predsedavao gradonačelnik Loznice Vidoje Petrović, utvrđene su odluke o donošenju Prostornog plana i usvajanju Strategije razvoja predškolskog vaspitanja i obrazovanja grada Loznice koji su, kako je na sednici zaključeno, vrlo važni dokumenti koji prate trend privrednog rasta, ekonomskog i infrastrukturnog razvoja našeg grada, većeg priliva stanovništva i zapošljavanja.\nKako je na sednici obrazloženo, ukazala se potreba da se umesto izmena i dopuna prethodnog Prostornog plana iz 2011. godine izradi novi koji je u skladu sa svim aktuelnim propisima, uredbama i standardima što podrazumeva bolju iskorišćenost i namenu zemljišta i javnih površina sa posebnim akcentom na izgradnju moderno uređenih stambenih i poslovnih kompleksa.\nPredsednik Veća, gradonačelnik Petrović, ukazao je na značaj Strategije predškolskog vaspitanja i obrazovanja grada Loznice s obzirom na znatno uvećanju privrednu aktivnost, dolazak investitora i otvaranje velikog broja novih radnih mesta što je dovelo do doseljavanja stanovnika i rasta nataliteta koji je u Loznici iznad republičkog i proseka Okruga.\nKako je rekao, unapređenje predškolskog vaspitanja je ključno za zdrav i pravilan psiho-fizički razvoj dece, što se ogleda kroz obezbeđivanje adekvatnih uslova za rad i boravak u Predškolskoj ustanovi „Bambi“ pre svega uz podršku Grada Loznice, države, predsednika Srbije i resornih ministarstava. Gradonačelnik Petrović je istakao da će pored izgradnje novog vrtića u Lozničkom Polju kapaciteta 270 mesta i dalje raditi na adaptaciji postojećih obdaništa, obuci vaspitača i stručnih kadrova kako bi obezbedili što kvalitetnije sadržaje i programe za decu.\nNa Veću su utvrđene i tačke koje se odnose na energetsku efikasnost i sanaciju stambenih objekata za fizička lica i privredne subjekte u skladu sa javnim pozivima za lokalne samouprave koje je raspisalo Ministarstvo rudarstva i energetike, izveštaji o poslovanju lokalnih ustanova i organizacija i o radu Gradske uprave.\nPrevious U Loznici se formira nova stambeno-poslovna zona – 5 ha zemljišta predviđeno za izgradnju stanova, hotela, tržnih centara, restorana\nNext Nagrade za najuspešnije učenike osnovnih i srednjih škola (video)


Team Building i Incentive putovanja | ULTIMA NAUTICA\nTeam Building i Incentive putovanja\nU skladu sa potrebama poslodavaca modernih kompanija, želimo da vam predstavimo ponudu Team Building i Incentive putovanja koja je fokusirana na odmor i zabavu uz stvaranje čvršćih veza medju zaposlenima, unapredjenja komunikacije i organizacije timova.\nKompletna ponuda je zamišljena kao akcija medjusobnog povezivanja zaposlenih, zbližavanja i unapredjenja medjusobne komunikacije, organizacije i koordinacije budućeg rada u timu. Dokazano je da svaka obuka i druženje zaposlenih u realnim uslovima doprinosi povećanju maksimalne osposobljenosti polaznika za timski rad i stvara sinergetski efekat u svakodnevnom poslovanju.\nTeam building možemo organizovati na nekoliko različitih načina, predlažemo vam samo neke od njih.\nOvaj vid organizacije pogodan je za sva preduzeća, bez obzira na broj zaposlenih, kao i za one koji žele da povedu svoje poslovne partnere. Nije neophodno da svi članovi posade imaju zaduženja, jer je profesionalni skiper ujedno i kapetan, tako da jedan deo posade može i samo da se prepusti uživanju. Učesnici su smeštani na brodove sa 3 ili 4 kabine i imaju komletan konfor za višednevno krstarenje. Flota isplovljava iz neke od baza koje imamo u ponudi u Hrvatskoj, Grčkoj, Sloveniji i Crnoj Gori. Ruta obuhvata obilazak nekoliko zanimljivih lokacija, koje su ujedno i takmičarske etape. Moguća organizacija zajedničkih večera, obilazaka i dodatnih aktivnosti. Ultima Cup je jedan od primera, dobre zabave i druženja, koji možemo organizovati i za vašu kompaniju, udruženje…. Pročitajte detallnije\nUkoliko smatrate da bi najviše efekta na vaše zaposlene imalo kompletno opuštanje i zabava na talasima sa/bez skipera, kupanje, sunčanje, zajednička priprema hrane ili poseta nekoj od čuvenih konoba, postoji i takva mogućnost. Napominjemo da ni jedan od prethodno navedenih oblika ponude ne isključuje ovaj poslednji, on je sastavni deo svakog jedrenja i uživanja na talasima. Predah koji bi svakako trebalo da priuštite svojim zaposlenima a i sebi.\nIzuzetno atraktivna mogućnost plovidbe na srednjovekovnom brodu, Dubrovačkoj karaki, koja je verna replika istoimenog broda iz XVI veka, predstavlja nezaboravan doživljaj. Obilazak Dubrovnika sa mora i ostrva koja ga okružuju, vratiće vas u doba Dubrovačke republike, a zahvaljujući savremenoj opremi i konforu koju ovaj brod poseduje, uživaćete uz lokalne gastronomske specijalitete i divan ambijent.\nProverite zašto su najveće svetske kompanije odabrale ovaj brod za svoje proslave, poslovna druženja i promocije.\nZbog blizine i dobre atmosfere posebno su popularni izleti koje organizujemo na Crnogorskom primorju, takozvani Fish Picnic. U ponudi imamo nekoliko brodova, tako da je moguće organizovati za različit broj osoba. Jednodnevni izlet bokokotorskim zalivom, po predloženom ili drugačije dogovorenom rasporedu, poseta turističkim atrakcijama (Tivat – Porto Montenegro, peraška ostrva i Perast, Kotor, Prčanj) i mestima za kupanje (Stoliv, Morinj, Ostrvo cvijeća, Žanjic, Plava špilja, Mamula). Više o ovoj ponudi možete saznati ovde.\nRegatno jedrenje traži izuzetan timski rad. Uslovi u kojima se odvija nisu uobičajeni, jer pored drugih učesnika, broda i opreme, ono što se ne može predvideti i na šta se ne može uticati su more i vremenski uslovi. Posle samo jedne zajedničke regate, tim koji je učestvovao spreman je za najveća dostignuća.\nU okviru koje bi polaznici/zaposleni pohadjali časove teorije, a zatim veći deo dana provodili na jedrilici sa skiperom/instruktorom i oprobali se u ovoj veštini. Na kraju obuke možemo za vas organizovati internu regatu polaznika. Ovaj vid obuke izmešta vase zaposlene iz ustaljenog okruženja i pomaže im da steknu nova znanja ne remeteći jedinstvo ekipe već naprotiv doprinoseći stvaranju nove dimenzije takmičarskog duha.\nEdukativni seminar koji vode eminentni stručnjaci iz oblasti team buildinga čiji je rad baziran na minimalnom predavanju a maksimalnom uvežbavanju pokazanog kroz trening, radionice, diskusije, role play i rešavanju konkretnih problema.\nMolimo vas da ovu ponudu prihvatite kao materijal za diskusiju. Do finalnog sadržaja ćemo doći nakon usaglašavanja vaših potreba i zahteva.


Zašto su požari u Amazoniji najvažniji događaj ovog leta? - www.025.rs\nwww.025.rs / NASLOVNA / Zašto su požari u Amazoniji najvažniji događaj ovog leta?\nSa druge strane, šumski ekosistemi, a naročito tropske šume, predstavljaju efikasan “ponor” ugljen-dioksida jer ga koriste za proces fotosinteze.\nGlobalno, šume apsorbuju oko 30% godišnje emitovanog ugljen-dioksida. Koliko je ovo značajna količina govori činjenica da je u trenutno nemoguće dostići ovu efikasnost apsorpcije na neki drugi “veštački” način.\nAMAZONSKE ŠUME SU BLIZU “TAČKE PREOKRETA”\nSpecifičnost ovogodišnjih požara u oblasti Amazona, čije tropske šume apsorbuju oko 5% ugljen-dioksida, proizilazi iz opasnosti da je deforestracija ovih tropskih šuma blizu “tačke preokreta” tj. granične vrednosti, koja kada se prevaziđe utiče značajno na stanje klimatskog sistema znatno šireg područja.\nOvo u slučaju Južne Amerike može značiti i veliku opasnost po poljoprivrednu proizvodnju, ali i globalnu ekonomsku “ravnotežu”.\nZbog deforestracije i pretvaranje zemljišta u poljoprivredne oblasti došlo je do procvata ove grane privrede u regionu. Do sada je raskrčeno skoro 17% amazonske šume, a pretpostavlja se da je “tačka preokreta” na 20%-25%. Procenjeno je da će se ova vrednost dostići u narednih 15-30 godina, ako se ne sprovedu određene regulative i zakoni koji ovo mogu sprečiti.\nTags: amazonija, leto, požar\n5G mreža je game changer za telekomunikacione kompanije – Kako da regionalni operatori ostanu konkurentni?


Globalni problemi i muzički dokumentarci na Beldocsu\nPlakat filma "Šuma" Siniše Dragina\nProjekcijom filma „Šuma“, Siniše Dragina, u Centru Sava u četvrtak uveče počinje sedmo izdanje Međunarodnog festivala dokumentarnog filma Beldocs. Tokom sedam dana, koliko traje festival, posetioci će moći da pogledaju gotovo 40 dokumentaraca iz celog sveta, koji se bave aktuelnim globalnim problemima.\nFilm „Citizenfour: Dosije Snouden“, rediteljke Laure Poitras, jedan je od najočekivanijih dokumentaraca na ovogodišnjem Beldocsu. Ne bez razloga, s obzirom na to da se bavi aktuelnom temom kontrovernog prisluškivanja koje sprovodi američka bezbednosna služba.\nNo, film o Edvardu Snoudenu tek je jedan od brojnih naslova na Beldocsu. Ognjen Glavonić, jedan od selektora festivala, predstavalja nam neka od ostvarenja na ovogodišnjem repertoaru:\n„Film ’Šuma’, Siniše Dragina, je svojevrsna istorija Jugoslavije i Rumunije kroz tajne službe i prisluškivanje. Na to se nadovezuje ’Citizenfour’ o Edvardu Snoudenu koji je, kao što znamo isto o prisluškivanju na globalnom nivou. Tu je film ’Majdan’, Sergeja Loznice, koji će biti gost festivala i odražti svoj master class. Naravno, tu je film ’Pogled tišine’, Džošue Openhajnera, koji će takođe biti naš gost", kaže Glavonić, te dodaje:\n"To su filmovi koji se bave nekim od najozbiljnijih problema, od prisluškivanja na svetskom nivou do sukoba u Ukrajini. Ovi filmovi ne samo što prikazuju te teme i bave se informacijama, nego i veoma problematizuju stanje u kojem se svet nalazi.“\n(VIDEO: Trejler filma „Citizenfour: Dosije Snouden“)\nNovinu na ovom Beldocsu predstavlja još jedna selekcija – Muzički dokumentarci.\n„U toj selekciji će svetsku premijeru imati film ’Globalna radost’, koji govori o uličnim sviračima širom evrope. Taj film je, između ostalog, sniman i na Knez Mihailovoj ulici.“\nOsim Beldocsa, u Beogradu postoji još nekoliko festivala dokumentarnog filma, koji se mogu pohvaliti vernom publikom. Ognjen Glavonić, jedan od predstavnika nove generacije reditelja i autor dokumentarca „Živan pravi pank festival“, smatra da je uzrok tome sloboda izraza koje nosi dokumentarni film danas.\n„Mislim da je jako bitan ljudima taj dokumentarni pristup pričama, a ne protokolarni ili način obrade tema na koji smo navikli u našim medijima, koji ne zalazi u suštinu. Mislim da su zato ti filmovi izuzetno bitni i da se zbog toga ljudi okreću njima", ocenjuje Glavonić.\nOsim u Centru Sava, projekcije na Beldocsu biće organizovane u Domu omladine i Dvorani kulturnog centra.


Evropska unija odlučuje o odlaganju projekta Evropska prestonica kulture\nBićemo partneri svim gradovima, kakav bude većinski stav mi ćemo se tome pridružiti\nGradonačelnik Novog Sada Miloš Vučević izjavio je da je Novi Sad spreman da realizuje projekat Evropska prestonica kulture 2021.godine, ali da Evropska unija još nije donela odluku o pomeranju datuma za početak tog programa zbog aktuelne situacije sa korona virusom.\nVučević je kazao da su pojedini gradovi, koji ove godine nose tu titulu, zatražili da se njihovi programi odlože za sledeću godinu, dok su gradovi, poput Temišvara, koji je uz Novi Sad, proglašen Evropskom prestonicom kulture za 2021. tražili pomeranje datuma za 2022.godinu.\nMi smo sa našim programom, budžetom i energijom, spremni da budemo prestonica od 1.jula 2021, kao i da se pomerimo za 1. januar 2022. godine.\nAli, u Evropi sada vlada konfuzija i niko ne zna kakvo će biti stanje vezano za Kovid 19'', rekao je Vučević novinarima posle predstavljanja projekta mreže kulturnih stanica u Novom Sadu.\nOn je naveo da su gradovi koji su za ovu godinu proglašeni Evropskim prestonicama kulture zbog epidemije korona virusa doživeli debakl sa svojim programima i velike gubitke i da je u Rijeci, na primer, još u martu otpušteno 90 odsto ljudi koji su bili uključeni u taj projekat.\nDodao je da će konačnu odluku doneti Evropska komisija i Evropski parlament, a da gradovi mogu da se zvanično izjasne o tome uz saglasnost svojih vlada.\n''Bićemo partneri svim gradovima, kakav bude većinski stav mi ćemo se tome pridružiti'', naveo je gradonačelnik.\nVučević veruje da bi Novi Sad više izgubio da insistira na 1. januaru 2021.godine, a da se, kaže, ne zna da li će moći da se organizuju svi događaji ili bi sve ''viralno'' kao u vreme vanrednog stanja.\n''U tom slučaju bi gubici bili još veći, jer ne bi bilo posetilaca, stranih turista, benfita za hotelijere, ugostitelje, taksiste, privredu grada'', zaključio je Vučević.


VENDOR MANAGED INVENTORY - Palladio Group VENDOR MANAGED INVENTORY - Palladio Group\nVendor Managed Inventory omogućava upravljanje procesom planiranja i snabdevanja magacina klijenta, pomoću naprednog sistema B2B i izuzetno bezbedne EDI platforme. To je dragocena inovativna usluga koja omogućava maksimalnu efikasnost snabdevanja.\nEkonomija obima (cenovna efikasnost)\nUštede u upravljanju magacinom (manje zarobljenog kapitala)\nUšteda u administrativnim troškovima upravljanja porudžbinama i kvalitetom\nSistem B2B za maksimalnu efikasnost snabdevanja\nSledljivost isporuka u realnom vremenu pomoću RFID tehnologije\nProizvodnja za 24 sata i isporuka “Just in Time”.\nRaznovrsna rešenja za kutije i farmaceutske proizvode.\nInovativni sistemi za garantovanje maksimalne bezbednosti\nUsluga aplikacije farmaceutskih sigurnosnih nalepnica\nAmbalaža koja objedinjuje uputstva i Alert Card.\nSve što je neophodno u jednom pakovanju\nTim posvećen grafičkom dizajnu, pripremi štampe i konsaltingu\nSa Pharma Partners, dva odeljenja vama na usluzi.\nPopunite obrazac za preuzimanje našeg kataloga


09-04-2018 15:57 Srbija Politika\nPrištinske vlasti nameravaju da ključnu ulogu i konačnu reč u formiranju zajednice srpskih opština daju predstavnicima kosovskih Albanaca i da što više umanje uticaj Srba, proizilazi iz plana koji su prosledili zemljama EU i SAD.\nKosmet (Foto: IN4S)\nDokument pod nazivom Radni mehanizam za ZSO, predstavljen je krajem prošle nedelje stranim diplomatama i predviđa da delovanje ovog „mehanizma“ nadzire premijer samoproglašenog Kosova Ramuš Haradinaj, pišu „Večernje novosti“.\nPrema tom papiru, Radni mehanizam treba da čine Izvršni odbor, Tim za upravljanje i Nacionalni konsultantski tim.\nIzvršni odbor trebalo bi da vodi Albanac, koji bi pratio učinak Tima za upravljanje, i koordinisao sa Briselom i sprovođenjem sporazum o ZSO u skladu sa takozvanim „kosovskim ustavom“.\nOvo telo bi trebalo da izradi projektne zadatke Tima za upravljanje, a njegovi članovi bili bi isključivo predstavnici albanskih političkih stranaka i institucija, uključujući i „ustavni sud“.\nPominje se i očuvanje „duha ustava“, što je do sada bilo izgovor Prištine da ne formira ZSO, a u takozvanom Nacionalnom konsultativnom timu Srba ne bi ni bilo, a činili bi ga Albanci i „međunarodni stručnjak“ Mark Veler, koji je svojevremeno bio ključni savetnik Prištine na pregovorima sa Srbijom u Rambujeu, kao i tokom Ahtisarijeve misije.\nDirektor Kancelarije Vlade Srbije za Kosovo i Metohiju Marko Đurić ranije je potvrdio da Beograd ima informacije prema kojima vlasti u Prištini nameravaju da promene etničku strukturu nekih opština sa srpskom većinom južno od Ibra, da otkupe srpska imanja i tako pospeše iseljavanje Srba. Pročitajte OVDE šta su Putin i Erdogan razgovarali povodom novonastale situacije u Siriji. Izvor: RTRS


Puštena u rad mobilna aplikacija „e-Nabavke BiH“ - Gradski Magazin Banja Luka\nObjavio/la Gradski Magazin - Ponedjeljak, 16. April 2018.\nAgencija za javne nabavke BiH je pustila u rad mobilnu aplikaciju za elektronske javne nabavke u BiH „e-Nabavke BiH“. Ovo je jedna od prvih mobilnih aplikacija za elektronske nabavke u regiji i veliko nam je zadovoljstvo predstaviti je građanima Bosne i Hercegovine, izvjestili su iz Agencije za javne nabavke BiH.\nSvrha aplikacije jeste omogućiti registrovanim i anonimnim korisnicima pretragu baze registrovanih i aktiviranih ugovornih organa i ponuđača, pretragu i preuzimanje svih objavljenih obavještenja u postupcima javnih nabavki. Registovani ponuđači putem ove aplikacije mogu preuzimati tenderske dokumentacije i tražiti pojašnjenja, a ugovorni organi imaju mogućnost odgovarati. Takođe, moguće je vršiti generisanje i preuzimanje izvještaja o preuzetoj tenderskoj dokumnetaciji i o traženim pojašnjenjima.\nTags: #banja luka #bih #e nabavke #gradski magazin #mobilna aplikacija #privredna komora. rs\nPrethodni članak Sterilni domovi nisu uvijek zdravi\nSljedeći članak Raspad porodice najbolniji djeci školskog uzrasta


Oplaneti se - Ekoloska kampanja - O kampanji\nMreža lokalnih ekoloških organizacija Zelena Lista Srbije i Zelena inicijativa u okviru nove ekološke kampanje Oplaneti se! Recikliraj, realizacijom aktivosti usmerenih ka prikupljanju otpada, žele da povećaju učešće građana/ki, reciklažnih biznisa i lokalnih institucija u oblasti prikupljanja reciklažnih sirovina.\nTokom realizacije akcija u 12 gradova u Srbiji prikupljeno je 50 tona plastike, papira, elektronskog i električnog otpada koji je otpremljen u reciklažna postrojenja.\nU okviru lokalnih akcija u svakom od 12 gradova (Bački Petrovac, Novi Sad, Kruševac, Trstenik, Raška, Gornji Milanovac, Vranje, Vučje, Pirot, Knjaževac, Niš, Bor i Pirot) promovisana je primarna selekcija otpada uz aktivno učešće građana/ki. Aktivnosti su bile usmerene pre svega na uspostavljanje održivih mehanizama za primarnu selekciju otpada na lokalnom nivou, kroz povezivanje reciklažnih kompanija i operatera (papir, PET, metal i elektronskog i električnog otpada) sa jedne strane, a sa druge strane, lokalnih ekoloških udruženja, lokalnih institucija i građana/ki.\nSvakoga dana građani Srbije bace 5.000 tona otpada na deponije. Skoro polovina tog otpada odlaže se na divlje deponije koje se nalaze uz vodotokove, gradske trgove i parkove za decu. U zemljama EU prosečno se reciklira 40 procenata otpadnog materijala godišnje, dok je u Srbiji procenat recikliranog materijala 4 puta manji. U Srbiji se godišnje na deponije baci oko 50 miliona evra u vidu sekundarnog otpada koji se može reciklirati.\nRealizaciju ovogodišnje kampanje obezbedio je Balkanski fond za lokalne inicijative (BCIF) u saradnji sa Institutom za održive zajednice (ISC) i Mladim istraživačima Srbije, a uz finansijsku podršku Američke agencije za međunarodni razvoj (USAID) i ambasade Kraljevine Holandije.\nTokom 2010. godine realizovana je nacionalna kampanja OPLANETI SE! RECIKLIRAJ u cilju rešavanja problema odlaganja otpada u Srbiji, kroz stvaranje uslova za selekciju i odvajanje otpada kao neophodnog uslova za proces reciklaže. U okviru kampanje je organizovano 12 lokalnih i jedna nacionalna akcija, kao i biciklistički ekološki karavan.\nZelena lista je tokom 2009. godine zajedno sa građanima/kama sprovela dvanaest akcija čišćenja deponija u 11 gradova u Srbiji (Valjevo, Gornji Milanovac , Trstenik, Kruševac, Raška, Knjaževac, Aleksinac, Niš, Vranje, Žagubica, Vučje), koje je festival EXIT podržao muzičkim dešavanjima. Za četiri meseca trajanja kampanje aktivisti Zelene liste su uspeli da u 11 gradova očiste puno divljih deponija i uklone preko 300 m3 otpada. Jedna od akcija u okviru kampanje bila je i biciklistički ekološki karavan u dužini od 537 km, od Vranja do Novog Sada.


Povoljnija bezbednosna situacija - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Povoljnija bezbednosna situacija\nPovoljnija bezbednosna situacija\nčetvrtak, 26 januar 2012 08:31\nStanje bezbednosti u Kragujevcu i Šumadiji u prethodnoj godini je povoljnije nego u 2010-oj. Ukupan broj krivičnih dela manji je za 8%, a broj krivičnih dela sa nepoznatim izvršiocem skoro identičan, dok je nivo rasvetljavanja tih dela skoro 61 %. Istovremeno, registrovano je blizu 19 procenata manje prekršaja iz oblasti javnog reda i mira.\nSituacija u saobraćaju u prošloj godini u odnosu na 2010-tu je povoljnija, jer se dogodilo za skoro deset posto manje udesa, dok je broj poginulih smanjen za skoro šest odsto.\nStanje bezbednosti u Kragujevcu i šest okolnih opština, najbolje ilustruje podatak da se u proseku dnevno na ovom području dogode manje od dva krivična dela sa nepoznatim izvršiocem i manje od pet prekršaja, od čega polovina na javnom mestu.


U Prijedoru trenutno 118 lica pozitivno na virus korona: Zaključci Štaba za vanredne situacije za 29. oktobar - PrijedorDanas.com - Prijedorski gradski portal\nadmin October 30, 2020 U Prijedoru trenutno 118 lica pozitivno na virus korona: Zaključci Štaba za vanredne situacije za 29. oktobar2020-10-30T10:55:55+01:00 Društvo\nNa osnovu člana 39. stav 3. i člana 40. stav b. Zakona o zaštiti i spasavanju u vanrednim situacijama (“Službeni glasnik Republike Srpske”, broj: 121/12) i člana 12. stav 3. Odluke o organizovanju i funkcionisanju civilne zaštite u oblasti zaštite i spasavanja Grada Prijedora (“Službeni glasnik Grada Prijedora”, broj: 7/13), na sjednici održanoj dana 29.10.2020. godine Gradski štab za vanredne situacije Grada Prijedora donosi sljedeće\n1. Na području grada Prijedora trenutno je registrovano 118 lica sa pozitivnim testom na novi virus korona. Do sada se 293 lica oporavilo od oboljenja uzrokovanog virusom korona, a 25 lica je preminulo. Pod zdravstvenim nadzorom -u kućnoj izolaciji je 214 lica, a zdravstveni nadzor je prestao za 2863 lica.\nU JZU Bolnicu “Dr Mladen Stojanović” Prijedor – COVID odjeljenje radi liječenja lica sa pozitivnim testom na virus korona smješteno je 26 lica od kojih su 17 lica iz Prijedora, 6 lica iz Novog Grada i po jedno lice iz Kozarske Dubice, Oštre Luke i Sanskog Mosta. Takođe na COVID odjeljenju ove zdravstvene ustanove je smješteno 8 lica koja su u izolaciji zbog prisutnih simptoma COVID oboljenja za koja još nije potvrđen pozitivan test na novi virus korona.\n2. Dana 26.10.2020.godine od strane Ministarstva uprave i lokalne samouprave jedinicama lokalne samouprave upućena je instrukcija o organizaciji rada i poštivanju mjera zaštite zdravlja zaposlenih radnika u organima jedinica lokalne samouprave. Takođe je od strane ovog ministarstva upućeno upozorenje o striktnom postupanju u skladu sa odredbama Zakona o zaštiti stanovništva od zaraznih bolesti i povećanju broja komunalno inspekcijskih nadzora nad poštivanjem propisanih mjera, a posebno u dane vikenda.\n3. Na bazi analize epidemiološke situacije u osnovnim i srednjim školama na području grada Prijedora Gradski štab za vanredne situacije konstatuje da je epidemiološka situacija u osnovnim i srednjim školama zadovoljavajuća, te da je neophodno kontinuirano preduzimati neophodne mere radi efikasnog sprečavanja pojave i širenja novog virusa korona kod učenika i nastavnika.\n1. Obavezuju se nadzorni i kontrolni organi na području grada Prijedora da u saradnji sa predstavnicima Ministarstva unutrašnjih poslova i u skladu sa Instrukcijom Ministarstva uprave i lokalne samouprave da intenziviraju aktivnosti i vrše pojačane kontrole i nadzor nad sprovođenjem mjera utvrđenih zaključcima Republičkog štaba za vanredne situacije, kao i mjera donesenih od strane Gradskog štaba za vanredne situcije.\n2. Gradski štab za vanredne situacije apeluje na stanovnike grada Prijedora da se pridržavaju propisanih mjera za sprečavanje pojave i širenja novog virusa korona, a prije svega da održavaju fizičku distancu od 2 metra, nose zaštitne maske, održavaju mjere lične higijene, te da vrše redovno čišćenje i dezinfekciju prostorija u kojima borave i rade.\n3. Obavezuje se Higijensko-epidemiološka služba Doma zdravlja Prijedor da kontinuirano prati epidemiološku situaciju u osnovnim i srednjim školama i preduzima potrebne epidemiološke mjere , te da o stanju i potrebnim mjerama blagovremeno informiše Gradski štab za vanredne situacije.\n4. Obavezuju se sva javna preduzeća, institucije i pravna lica da se u potpunosti pridržavaju uputstva Instituta za javno zdravstvo o obaveznom preduzimanju higijensko – epidemioloških mjera, a prije svega da vrše redovnu i pravilnu dezinfekciju prostorija u kojima obavljaju radne zadatke\n5. Gradski štab za vanredne situacije će i dalje aktivno pratiti razvoj situacije u vezi sa pojavom i širenjem korona virusa i u skladu sa razvojem događaja blagovremeno donositi zaključke i usmjeravati rad nadležnih službi.\nDatum: 29.10.2020. godine\nkorona, Štab za vanredne situacije grada Prijedora\n« PU Prijedor: Više maskiranih lica uz upotrebu vatrenog oružja pokušalo izvršiti razbojništvo nad ženom iz Omarske\nGradonačelnik Đaković: Od prošle godine odluka o Omarskoj na republičkom nivou »\nJuly 24, 2021, 4:39 am


Čadež sa Đukanovićem: povezivanje privreda nema alternativu – Balkanekspresrb.rs\nPOVEZIVANJE naših privreda i objedinjavanje resursa naših kompanija nema alternativu za ekonomsko jačanje Zapadnog Balkana. U tome značajnu ulogu ima saradnja privrednih komora regiona, kroz Komorski investicioni forum u okviru Berlinskog procesa.\nTo bi, po rečima Marka Čadeža predsednika Privredne komore Srbije, bila zajednička poruka sa današnjeg sastanka u Podgorici sa crnogorskim premijerom Milom Đukanovićem.\nPremijer Đukanović je ocenio da se Komorski investicioni forum, u proteklih godinu dana, od inicijative razvio u operativnu formu komorske saradnje, veoma značajnu u realizaciji politika Berlinskog procesa.\n-Komorski mehanizam po premijeru Đukanoviću, od presudne je važnosti za bolje korišćenje naših resursa, unapređenje trgovine i privlačenje investicija. Komorska saradnja je važna za kreiranje regionalnih lanaca vrednosti i imaće, kako je rekao, nesagledivu ulogu u realizaciji najavljenih infrastrukturnih projekata koji će dati snažan impuls razvoju regiona– kaže Čadež.\nPosao vlada zemalja regiona, Čadež vidi u stvaraju uslova, ambijenta za bolje poslovanje i čvrše povezivanje naših privreda, a komore i poslovne zajednice će zajednički raditi na izgradnji privrednih modela i alata za što efikasniju saradnju.\n„U narednom periodu, fokus naših aktivnosti biće na unapređenju regionalnih usluga za mala i srednja preduzeća, formiranju zajedničke turističke ponude i ustanovljavanju Bele knjige preporuka za poboljšanje uslova poslovanja u regionu koji ćemo predstaviti već u oktobru na međuvladinoj konferenciji u Budvi“ – najavio je predsednik Privredne komore Srbije.\nPosmatrano iz ugla privrede, suština Berlinskog procesa, po Čadežu je, upravo u unapređenju kapaciteta, konsolidaciji svih resursa i potencijala naših privreda kako bi se obezbedio održivi rast, razvoj i uspešnija integracija regiona u evropske i svetske ekonomske tokove.♦\nTagsMarko Čadež milo đukanović


Nakon VELIKE DRAME Crvena zvezda pobedila Cibonu u Zagrebu - Crvena zvezda info\nNakon VELIKE DRAME Crvena zvezda pobedila Cibonu u Zagrebu\nBila je ovo prava poslastica za sve košarkaške sladokusce! Zanimljiva, napeta i veoma tesna utakmica tokom svih svojih 40 minuta\nCrveno-beli su se mučili tokom većeg dela meča, bili su i pred porazom u nekoliko navrata, ali uspeli su da izađu iz ove situacije kao pobednici.\nVeoma teška pobeda, koja će po svemu sudeći biti "zlata vredna" pred Plej-of, pošto će Crvena zvezda dočekati svoje rivale s prvog mesta, čime će imati i prednost domaćeg terena, ukoliko nešto ne krene po zlu u mečevima sa Krkom, Borcem, FMP-om i Budućnošću.\nCibona je bila ravnopravni rival tokom skoro 38 minuta meča, malo je falilo i da dođu do pobede, ali... Iskustvo je bilo na strani crveno-belih, što su i pretočili u ovu bitnu pobedu.\nUtakmica je od uvodnih minuta opravdala svoja očekivanja što se tiče neizvesnosti. Prvi minuti nisu obećavali mnogo, previše propuštenih napada sa obe strane, o čemu govori i činjenica da je posle tri minuta igre bilo tek 2:2.\nOdjednom, obe ekipe su počele da pogađaju i meč je otišao u neki skroz drugačiji tok.\nDanko Branković i Amar Gegić su bili sjajni u dresu Cibone, ovaj dvojac je čak u tri vezana napada "prodao" istu foru košarkašima Zvezde, pa je centar iz Zagreba postigao prvih osam poena svoje ekipe.\nEkipa iz Zagreba je u jednom trenutku uspela da napravi i seriju od 14:0, te su uspeli i da povedu protiv Zvezde sa 26:22.\nRadonjić je reagovao tajm-autom i uspeo je da razbije nalet Cibone. Ognjen Dobrić je potom vezao četiri poena i vratio je svoju ekipu na nerešen rezultat, a do kraja četvrtine je viđena još jedna velika serija.\nZvezda je uspela da napravi seriju 10:0, čime su na 15-minutni odmor otišli sa prednošću od šest poena - 38:32.


Insajder | Počela sjednica Savjeta ministara, prisutni i ministri iz HDZ\nPočela sjednica Savjeta ministara, prisutni i ministri iz HDZ\nSjednica Savjeta ministara u tehničkom mandatu počela je danas u Sarajevu gdje bi trebalo da bude donesena odluka o privremenom finansiranju institucija BiH i međunarodnih obaveza BiH za period jul-septembar.\nPred ministrima su prijedlozi odluka o utvrđivanju datuma početka rada Zavoda za izvršenje krivičnih sankcija, pritvora i drugih mjera BiH, odnosno državnog zatvora u Vojkovićima u Istočnoj Ilidži, te o prestanku rada Jedinice za sprovođenje Projekta izgradnje Zavoda za izvršenje krivičnih sankcija, pritvora i drugih mjera BiH, Upravnog i Nadzornog odbora Zavoda.\nNa dnevnom redu su i nacrti sporazuma o finansiranju i projektu između BiH, koju predstavlja Ministarstvo finansija i trezora, zatim Republike Srpske, koju predstavlja Ministarstvo finansija, grada Gradiška i KFV /Njemačka razvojna banka/ u iznosu 10.266.845 evra - prikupljanje i tretman otpadnih voda Gradiška - faza prva, i drugi od 3.800.000 evra - prikupljanje i tretman otpadnih voda Gradiška.\nPred ministrima bi trebalo da se nađe nacrt amandmana broj dva na ugovor o finansiranju između BiH, Republike Srpske i Evropske investicione banke i naknadno izmijenjen amandmanom broj jedan na ugovor o finansiranju/Hitna pomoć u slučaju poplava i prevencija sa osnovama za zaključivanje.\nNa dnevnom redu je Nacrt sporazuma o grantu između Razvojne banke Savjeta Evrope i BiH u vezi sa Regionalnim stambenim programom - BiH šest, sa osnovama za zaključivanje tog sporazuma.\nKonaković: Očigledno je da nemaju dovoljno ruku za smjenu, znam da se...


Pakistan: Negativna propaganda SAD\nNačelnik pakistanske armije Asfak Kajani\nNačelnik Generalštaba pakistanske armije, general Ašfak Kajani, odbacio je primedbu Sjedinjenih Država da Islamabad ne čini dovoljno u ratu protiv terorizma. General Kajani je danas kritikovao takvu, kako je rekao, „negativnu propagandu“, naglasivši da napori koje Pakistan ulaže pokazuju rešenost nacije da porazi ekstremiste.\nAvganistanski general je to izjavio nakon sastanka sa načelnikom Združenog generalštaba američkih oružanih snaga, admiralom Majkom Malenom, koji je juče izjavio da neki pripadnici pakistanske vojne obaveštajne službe imaju dugotrajne veze sa pripadnicima ekstremističke mreže Hakani, koji se bore u Avganistanu.\nPakistan je do sada poricao da ima bilo kakve veze sa tom organizacijom povezanom sa Al-kaidom, a ovo je prvi put da je neki visoki američki zvaničnik eksplicitno povezao tu obaveštajnu službu sa pobunjenicima. Američki zvaničnici traže da Pakistan pokrene vojnu kampanju u Severnom Vaziristanu, plemenskom regionu u kojem se veruje da su stacionirani pripadnici Hakanija i avganistanski talibani.\nPakistan kaže da još učvršćuje vojne dobitke protiv domaćih talibana u drugim delovima zemlje. General Kajani je takođe ponovio da se Islamabad protivi raketnim napadima bespilotnih letelica na osumnjičene ekstremističke ciljeve u Pakistanu, naglasivši da ti napadi potkopavaju pakistanske napore i nisu popularni u narodu.


Održana sedma biciklijada "Biciklom kroz Mačvu": Oboren rekord po broju učesnika!!! | Mačva zdravog razuma\nNaslovna Društvo Održana sedma biciklijada „Biciklom kroz Mačvu“: Oboren rekord po broju učesnika!!!\nOdržana sedma biciklijada „Biciklom kroz Mačvu“: Oboren rekord po broju učesnika!!!\nSedma biciklijada „Biciklom kroz Mačvu“ okupila je preko 300 ljubitelja dvotočkaša koji su na najbolji način promovisali zdrave životne stilove i ukazali na potrebu zaštite životne sredine.\nBiciklisti svih uzrasta, njih 265 kojima su dodeljeni brojevi, su na ovogodišnju rutu krenuli sa platoa ispred Osnovne škole „Mika Mitrović“ i posle defilea ulicama Bogatića uputili se prema Glogovcu i Badovincima, pa se preko Klenja vratili u Bogatić. Preko 30 biciklista iz Sovljaka, Glogovca, Salaša, Crne Bare, Badovinaca i Klenja priključilo se učesnicima koji su krenuli sa starta.\n– Nekada je u Mačvi bilo dosta bicikla, ali su ih vremenom zamenili automobili ili motori. Pozivamo ljude da se vrate biciklu kao prevoznom sredstvu, zbog zdravlja i zaštite životne sredine – kaže Aleksandar Firuanović.\nOvogodišnja biciklijada je imala i humanitarni karakter.\n-Učesnici su mogli da doniraju sredstva za nabavku specijalnog robotizovanog sistema za rehabilitaciju „Lokomat Pro“ koji Humanitarna fondacija „Prvi korak“ želi da donira Institutu za zdravstvenu zaštitu dece i omladine Vojvodine i na taj način omogući svoj deci u Srbiji besplatnu savremenu rehabilitaciju koja će im pomoći u bržem i lakšem oporavku – rekao je Bojan Kačavend iz fondacije „Prvi korak“.\nUčesnici bicklijade su se nadmetali u više disciplina za pehare, a kao i svake godine najsrećniji biciklista vratio se kući sa vrednom nagradom – novim biciklom.\nAutor: Gruja Press/Redakcija MZR\nFoto&Video: Gruja Press\nBiciklom kroz Mačvu 2021\nPrethodni tekstVučić poručio Đukanoviću: Ni ti niti bilo ko drugi nećete uspeti da pokorite Srbiju\nSledeći tekstDočekan kao heroj: Britanski mediji pišu o Bojsijevoj vezi sa Srbijom